qundao/data-zh-poetry huggingface dataset:
代毛崇夫贺妇翁黄圮老生朝
作者：楼钥
朝代：宋

东都竞风节，清裁称巨贤。
焱驰不自定，相与扶其颠。
独立黄征君，道周性具全。
辟举既不就，言论亦无传。
当时论笃士，比之孔与颜。
陈蕃为三公，自媿不敢先。
丈人岂苗裔，德高静而专。
不清復不浊，量陂渺无边。
学问粹然正，师友承渊源。
词章玉无瑕，作者当摩肩。
向来登王畿，悟主在一言。
校雠天禄阁，朱黄手自研。
郎潜不啻足，肯羡岁九迁。
清朝奬廉退，擢居西府员。
膴仕皆坐致，高怀越拘挛。
出乘使者车，径归卧林泉。
出处无戚欣，鼻间栩栩然。
谢公恐未免，召驲行着鞭。
松山介闽浙，淑气常蜿蜒。
隆冬正凝冱，爱日回春妍。
悬弧庆生申，飘若区中僊。
僊风自难老，何须记椿年。
贱子託枌榆，扫门如宿缘。
叨在玉润选，得窥乐广天。
川涂阻拜寿，舂容陈大篇。
孺子倘可教，愿受书一编。
代毛崇夫贺妇翁黄圮老生朝
作者：楼钥
朝代：宋

东都竞风节，清裁称巨贤。焱驰不自定，相与扶其颠。独立黄徵君，道周性具全。辟举既不就，言论亦无传。当时论笃士，比之孔与颜。陈蕃为三公，自愧不敢先。丈人岂苗裔，德高静而专。不清复不浊，量陂渺无边。学问粹然正，师友承渊源。词章玉无瑕，作者当摩肩。向来登王畿，悟主在一言。校雠天禄阁，朱黄手自研。郎潜不啻足，肯羡岁九迁。清朝奖廉退，擢居西府员。膴仕皆坐致，高怀越拘挛。出乘使者车，径归卧林泉。出处无戚欣，鼻间栩栩然。谢公恐未免，召驲行著鞭。松山介闽浙，淑气常蜿蜒。隆冬正凝冱，爱日回春妍。悬弧庆生申，飘若区中仙。仙风自难老，何须记椿年。贱子托枌榆，扫门如宿缘。叨在玉润选，得窥乐广天。川涂阻拜寿，舂容陈大篇。孺子倘可教，愿受书一编。
代求子绍上魏邸寿诗
作者：楼钥
朝代：宋

皇家基业天与隆，金枝玉叶槃石宗。
我皇圣德摩苍穹，朱邸森列庆所钟。
仲氏吹箎何雝雝，云梦八九罗心胸。
羣经读遍巾箱中，笔端豪气舒长虹。
殿前玉佩声冬珑，天人眉宇辉宸枫。
大名起魏茅士封，黄旛豹尾双镇雄。
宣城名郡烦凭熊，政绩越过黄与龚。
楼前迭嶂横云空，佳句不减玄晖工。
贤王易镇甬水东，阳春有脚皆仁风。
百蛮面内文轨同，坐清聚蚁驱屯蠭。
碧海万里楼船通，天子神圣非臣功。
熏风入弦槐阴浓，新荷泛绿榴花红。
晓来佳气飞青葱，惊诧野老田家翁。
箫鼓动地光融融，堂上帝子方雍容。
清旦燕贺簪笏丛，负弩小吏随登龙。
由来降灵自神崧，难老何用齐乔松。
年年箕翼寿两宫，捧觞戏彩俱无穷。
代求子绍上魏邸寿诗
作者：楼钥
朝代：宋

皇家基业天与隆，金枝玉叶槃石宗。我皇圣德摩苍穹，朱邸森列庆所钟。仲氏吹篪何雍雍，云梦八九罗心胸。群经读遍巾箱中，笔端豪气舒长虹。殿前玉佩声冬珑，天人眉宇辉宸枫。大名起魏茅士封，黄幡豹尾双镇雄。宣城名郡烦凭熊，政绩越过黄与龚。楼前叠嶂横云空，佳句不减玄晖工。贤王易镇甬水东，阳春有脚皆仁风。百蛮面内文轨同，坐清聚蚁驱屯蜂。碧海万里楼船通，天子神圣非臣功。薰风入弦槐阴浓，新荷泛绿榴花红。晓来佳气飞青葱，惊诧野老田家翁。箫鼓动地光融融，堂上帝子方雍容。清旦燕贺簪笏丛，负弩小吏随登龙。由来降灵自神崧，难老何用齐乔松。年年箕翼寿两宫，捧觞戏彩俱无穷。
代魏丞相为钱参政寿
作者：楼钥
朝代：宋

天台杰立沧海东，古今名士长相从。
神游八极司马子，掷金作赋孙兴公。
松窗先生千载士，文价道骨相与同。
芙蓉为裳兰为佩，一笑坐断千山峰。
向来羽扇挥羣雄，貔貅给使如奴僮。
淮南草木识姓字，烽燧一扫边庭空。
勋名巍峨谢不有，天子神圣非臣功。
黄扉安坐断国论，精神自折千里衝。
东山之志意不改，归来碧落称僊翁。
调元老手自燮理，鬖鬖绿髮双方瞳。
苍生颙望谢公起，中兴事业须宗工。
新冬五日记谷旦，霜余和气回春风。
门墙老生繫郡绂，欲借寿斚斟吴松。
祝公寿考与家世，山河带砺俱无穷。
代魏丞相为钱参政寿
作者：楼钥
朝代：宋

天台杰立沧海东，古今名士长相从。神游八极司马子，掷金作赋孙兴公。松窗先生千载士，文价道骨相与同。芙蓉为裳兰为佩，一笑坐断千山峰。向来羽扇挥群雄，貔貅给使如奴僮。淮南草木识姓字，烽燧一扫边庭空。勋名巍峨谢不有，天子神圣非臣功。黄扉安坐断国论，精神自折千里冲。东山之志意不改，归来碧落称仙翁。调元老手自燮理，鬖鬖绿发双方瞳。苍生颙望谢公起，中兴事业须宗工。新冬五日记谷旦，霜馀和气回春风。门墙老生系郡绂，欲借寿斝斟吴松。祝公寿考与家世，山河带砺俱无穷。
令人王氏挽词
作者：楼钥
朝代：宋

嫁早仍知孝，夫贤自不贫。事姑如事母，忧物胜忧身。凤诰恩荣渥，鸠桑德意均。孺哀声不绝，泪柏不成春。宦达方资助，家肥忽悼亡。一区终异室，千载尚高冈。奉倩神犹惨，安仁鬓欲苍。黄昏愁绝处，谁伴紫微郎。
令人王氏挽词·其一
作者：楼钥
朝代：宋
体裁：五言律诗

嫁早仍知孝，夫贤自不贫。事姑如事母，忧物胜忧身。凤诰恩荣渥，鸠桑德意均。孺哀声不绝，泪柏不成春。
令人王氏挽词·其二
作者：楼钥
朝代：宋
体裁：五言律诗

宦达方资助，家肥忽悼亡。一区终异室，千载尚高冈。奉倩神犹惨，安仁鬓欲苍。黄昏愁绝处，谁伴紫微郎。
以六经左氏传庄子遗伯中弟有诗来谢次韵
作者：楼钥
朝代：宋

手披欲究百家编，奴婢年来识郑玄。顾我幸多千卷富，念君未有一经全。诗书心醉不容醒，父子笔耕期有年。此但古人糟粕耳，更须从此悟真筌。书种传来直到今，读书几似孝标淫。欲君终就九经库，与子平分一片心。更向漆园穷妙旨，何殊清庙奏遗音。中郎书籍付王粲，想得知余此意深。
以六经左氏传庄子遗伯中弟有诗来谢次韵·其一
作者：楼钥
朝代：宋
体裁：七言律诗

手披欲究百家编，奴婢年来识郑玄。顾我幸多千卷富，念君未有一经全。诗书心醉不容醒，父子笔耕期有年。此但古人糟粕耳，更须从此悟真筌。
以六经左氏传庄子遗伯中弟有诗来谢次韵·其二
作者：楼钥
朝代：宋
体裁：七言律诗

书种传来直到今，读书几似孝标淫。欲君终就九经库，与子平分一片心。更向漆园穷妙旨，何殊清庙奏遗音。中郎书籍付王粲，想得知余此意深。
以兴安石阮底寄颜乐閒
作者：楼钥
朝代：宋
体裁：七言绝句

兴安乐石响于桐，作阮犹堪继仲容。茂苑乐閒真好事，为君添起晋玲珑。
以十月桃杂松竹置瓶中照以镜屏用潚韵
作者：楼钥
朝代：宋
体裁：七言绝句

中有桃源天地宽，杳然溪照武陵寒。莫言洞府无由入，试向桃花背后看。
以太湖石响板为文季寿
作者：楼钥
朝代：宋

太湖中心洞庭山，千岩万壑高孱颜。风涛舂撞自太古，漱成乐石如雕剜。玲珑中空穷变态，奇奇怪怪罗沧湾。良工巧手琢威凤，片云承足同飞翻。叩之五声八音足，疑有仙风摇佩环。月卿蜚声塞宇宙，文如九苞瑞世间。祇今在治真若凤，朝阳一鸣闻九关。先从鹓阁掌帝制，径上鸾台领朝班。德既不衰石不泐，祝公遐寿如彭篯。
以太湖石响板为文季寿
作者：楼钥
朝代：宋

太湖中心洞庭山，千岩万壑高孱颜。
风涛舂撞自太古，漱成乐石如雕剜。
玲珑中空穷变态，奇奇怪怪罗沧湾。
良工巧手琢威凤，片云承足同飞翻。
叩之五声八音足，疑有僊风摇佩环。
月卿蜚声塞宇宙，文如九苞瑞世间。
祇今在治真若凤，朝阳一鸣闻九关。
先从鹓阁掌帝制，径上鸾台领朝班。
德既不衰石不泐，祝公遐寿如彭籛。
以玉兰赠王习父
作者：楼钥
朝代：宋

一种香兰玉色新，仙家分得蕊宫春。调高韵胜谁能称，付与能言解语人。华屋翚飞庆事绵，芝兰玉树喜庭前。似闻楚畹芽初茁，便看蓝田生晚烟。
以玉兰赠王习父·其一
作者：楼钥
朝代：宋

一种香兰玉色新，仙家分得蕊宫春。调高韵胜谁能称，付与能言解语人。
以玉兰赠王习父·其一
作者：楼钥
朝代：宋

一种香兰玉色新，仙家分得蘂宫春。
调高韵胜谁能称，付与能言解语人。
以玉兰赠王习父·其二
作者：楼钥
朝代：宋
体裁：七言绝句

华屋翚飞庆事绵，芝兰玉树喜庭前。似闻楚畹芽初茁，便看蓝田生晚烟。
仲舅尚书生朝
作者：楼钥
朝代：宋

去年生朝燕稽山，馆舍朗朗屋百閒。红裙合乐饮彻旦，坐上众客皆酡颜。今年生朝半归路，竹舆萧萧晓冲雨。回头风景非去年，当时宾客今何处。仕已喜愠曾何分，适斋未减楚子文。鼻閒栩栩固自若，世情物态徒纷纷。平生知足志闲退，归老乡关了无悔。但欲年年醉西风，坐阅人閒百千岁。人閒万事日不同，尚书人望方颙颙。明年举酒拜公寿，安知不在槐庭中。
仲舅尚书生朝
作者：楼钥
朝代：宋

去年生朝燕稽山，馆舍朗朗屋百閒。
红裙合乐饮彻旦，坐上众客皆酡颜。
今年生朝半归路，竹舆萧萧晓衝雨。
回头风景非去年，当时宾客今何处。
仕已喜愠曾何分，适斋未减楚子文。
鼻閒栩栩固自若，世情物态徒纷纷。
平生知足志闲退，归老乡关了无悔。
但欲年年醉西风，坐阅人閒百千岁。
人閒万事日不同，尚书人望方颙颙。
明年举酒拜公寿，安知不在槐庭中。
仲舅敷文阁学士汪公挽词
作者：楼钥
朝代：宋

籍甚牢之舅，难追宅相风。惟公能爱我，独我最知公。潭府书无继，西州事已空。形容尽心力，庶或慰幽宫。外氏桂成丛，诸甥长养中。名称无酷似，宦达偶相同。澹室既长往，适斋俄考终。绝怜三学士，只剩一衰翁。
仲舅敷文阁学士汪公挽词·其一
作者：楼钥
朝代：宋
体裁：五言律诗

籍甚牢之舅，难追宅相风。惟公能爱我，独我最知公。潭府书无继，西州事已空。形容尽心力，庶或慰幽宫。
仲舅敷文阁学士汪公挽词·其二
作者：楼钥
朝代：宋
体裁：五言律诗

外氏桂成丛，诸甥长养中。名称无酷似，宦达偶相同。澹室既长往，适斋俄考终。绝怜三学士，只剩一衰翁。
仲观有诗来谢次韵
作者：楼钥
朝代：宋

危机屡见剑头炊，喜及挂冠神武时。
从此含藏三寸舌，算来插得几张匙。
读书窗下病勤旧，攻媿庵中老住持。
速办小舟频往反，及今精力未全衰。
仲观有诗来谢次韵
作者：楼钥
朝代：宋

危机屡见剑头炊，喜及挂冠神武时。从此含藏三寸舌，算来插得几张匙。读书窗下病勤旧，攻愧庵中老住持。速办小舟频往反，及今精力未全衰。
伍主簿挽词
作者：楼钥
朝代：宋

好贤元不减缁衣，客到公家如所归。二浙声名三鹗荐，四山风物一翚飞。桑榆冉冉身先蜕，兰玉森森家正肥。人有百身宁可赎，发棠谁复济齐饥。由来风谊独穹然，坐享家肥不计年。堕帻何妨分百万，指囷宁复问三千。灵椿老去仁宜寿，玉树种成身已仙。衮衮公侯殊未已，正应含笑入重泉。晚年朋旧益彫零，叹绝斯人奠两楹。不忍衔悲读佳传，可堪回首念平生。交情君独全终始，人物谁能继老成。清些楚魂招不得，朔风凄切泪纵横。
伍主簿挽词·其一
作者：楼钥
朝代：宋

好贤元不减缁衣，客到公家如所归。二浙声名三鹗荐，四山风物一翚飞。桑榆冉冉身先蜕，兰玉森森家正肥。人有百身宁可赎，发棠谁复济齐饥。
伍主簿挽词·其一
作者：楼钥
朝代：宋

好贤元不减缁衣，客到公家如所归。
二浙声名三鹗荐，四山风物一翚飞。
桑榆冉冉身先蜕，兰玉森森家正肥。
人有百身宁可赎，发棠谁復济齐饥。
伍主簿挽词·其三
作者：楼钥
朝代：宋

晚年朋旧益彫零，叹绝斯人奠两楹。不忍衔悲读佳传，可堪回首念平生。交情君独全终始，人物谁能继老成。清些楚魂招不得，朔风凄切泪纵横。
伍主簿挽词·其三
作者：楼钥
朝代：宋

晚年朋旧益雕零，叹绝斯人奠两楹。
不忍衔悲读佳传，可堪回首念平生。
交情君独全终始，人物谁能继老成。
清些楚魂招不得，朔风凄切泪纵横。
伍主簿挽词·其二
作者：楼钥
朝代：宋

由来风谊独穹然，坐享家肥不计年。堕帻何妨分百万，指囷宁复问三千。灵椿老去仁宜寿，玉树种成身已仙。衮衮公侯殊未已，正应含笑入重泉。
伍主簿挽词·其二
作者：楼钥
朝代：宋

由来风谊独穹然，坐享家肥不计年。
堕帻何妨分百万，指囷宁復问三千。
灵椿老去仁宜寿，玉树种成身已仙。
衮衮公侯殊未已，正应含笑入重泉。
伯中弟可休堂
作者：楼钥
朝代：宋
体裁：五言律诗

夫妇老相对，闺门贫甚安。六儿俱力学，一子幸先官。香火祠初奉，勋名镜屡看。更当联五桂，纳禄尚何难。
伯中弟生朝赋酴醾
作者：楼钥
朝代：宋

春日足风雨，不知艳阳天。桃李俱成尘，懒上西湖船。春馀忽微和，酴醾发清妍。池塘芳草梦，况复向阿连。中庭月方午，密林澹清烟。蒙蒙青罗帔，粲粲白玉钿。幽欢久不讲，群从俱欢然。银烛烦高烧，妃子浴温泉。花以酒为名，我以杯相传。烂醉不复辞，此会期年年。
伯中弟生朝赋酴醿
作者：楼钥
朝代：宋

春日足风雨，不知艷阳天。
桃李俱成尘，懒上西湖船。
春余忽微和，酴醿发清妍。
池塘芳草梦，况復向阿连。
中庭月方午，密林澹清烟。
蒙蒙青罗帔，粲粲白玉钿。
幽欢久不讲，群从俱讙然。
银烛烦高烧，妃子浴温泉。
花以酒为名，我以杯相传。
烂醉不復辞，此会期年年。
何内翰挽词
作者：楼钥
朝代：宋

豪夺锦标天下闻，慨然有志整乾坤。谏坡论事言皆合，帝幄谈经道益尊。千古高文在鳌禁，一时名士上龙门。经纶未究身先死，痛惜谁能作九原。
何内翰挽词
作者：楼钥
朝代：宋

豪夺锦标天下闻，慨然有志整干坤。
谏坡论事言皆合，帝幄谈经道益尊。
千古高文在鳌禁，一时名士上龙门。
经纶未究身先死，痛惜谁能作九原。
何司业挽词
作者：楼钥
朝代：宋

顷岁游孤屿，名门说二何。胡为终璧水，自合上銮坡。器重连城价，心澄古井波。传家衣钵在，衮衮并儒科。肮脏阳司业，作州如理家。源流知有自，悃愊信无华。方喜亨途远，俄惊暮景斜。伤心倾盖旧，何处望东嘉。
何司业挽词·其一
作者：楼钥
朝代：宋
体裁：五言律诗

顷岁游孤屿，名门说二何。胡为终璧水，自合上銮坡。器重连城价，心澄古井波。传家衣钵在，衮衮并儒科。
何司业挽词·其二
作者：楼钥
朝代：宋

肮脏阳司业，作州如理家。源流知有自，悃愊信无华。方喜亨途远，俄惊暮景斜。伤心倾盖旧，何处望东嘉。
何司业挽词·其二
作者：楼钥
朝代：宋

骯脏阳司业，作州如理家。
源流知有自，悃愊信无华。
方喜亨途远，俄惊暮景斜。
伤心倾盖旧，何处望东嘉。
余丐郡得婺以诗相迎次韵
作者：楼钥
朝代：宋
体裁：七言律诗

风际端宜鹢退飞，青云高处有危机。屡遮西日成何事，几向东风咏式微。塞马云何真是福，鲈鱼正不为知几。休论五马人生贵，且奉潘舆得赋归。
余初除西掖适斋惠诗以二甥相继演纶为喜安行表兄贻书喜溢于辞谨次二篇为谢末章以属安行
作者：楼钥
朝代：宋

漕台生处寝之床，丛桂还分一叶芳。红药阶边怀老谢，桃花观里忆刘郎。首烦贤舅书增喜，想见慈亲色更康。无忌安能真酷似，愿从外氏借馀光。敢谓封伦据此床，幸从科级绍馀芳。紫薇继直中书省，丛桂犹为同舍郎。太史书传得杨恽，渭阳情厚为秦康。外家宅相君馀事，鱼目何堪比夜光。
余初除西掖适斋惠诗以二甥相继演纶为喜安行表兄贻书喜溢于辞谨次二篇为谢末章以属安行·其一
作者：楼钥
朝代：宋

漕台生处寝之床，丛桂还分一叶芳。
红药阶边怀老谢，桃花观裏忆刘郎。
首烦贤舅书增喜，想见慈亲色更康。
无忌安能真酷似，愿从外氏借余光。
余初除西掖适斋惠诗以二甥相继演纶为喜安行表兄贻书喜溢于辞谨次二篇为谢末章以属安行·其一
作者：楼钥
朝代：宋

漕台生处寝之床，丛桂还分一叶芳。红药阶边怀老谢，桃花观里忆刘郎。首烦贤舅书增喜，想见慈亲色更康。无忌安能真酷似，愿从外氏借馀光。
余初除西掖适斋惠诗以二甥相继演纶为喜安行表兄贻书喜溢于辞谨次二篇为谢末章以属安行·其二
作者：楼钥
朝代：宋

敢谓封伦据此床，幸从科级绍余芳。
紫薇继直中书省，丛桂犹为同舍郎。
太史书传得杨恽，渭阳情厚为秦康。
外家宅相君余事，鱼目何堪比夜光。
余初除西掖适斋惠诗以二甥相继演纶为喜安行表兄贻书喜溢于辞谨次二篇为谢末章以属安行·其二
作者：楼钥
朝代：宋

敢谓封伦据此床，幸从科级绍馀芳。紫薇继直中书省，丛桂犹为同舍郎。太史书传得杨恽，渭阳情厚为秦康。外家宅相君馀事，鱼目何堪比夜光。
余永彦挽词
作者：楼钥
朝代：宋

户外诸生屦，门前长者车。柳袍空自染，瓶粟竟无储。隐行刑宗党，清风照里闾。沉冥谁为表，赖有子云书。
余永彦挽词
作者：楼钥
朝代：宋

户外诸生屦，门前长者车。
柳袍空自染，瓶粟竟无储。
隠行刑宗党，清风照里闾。
沉冥谁为表，頼有子云书。
余给事挽词
作者：楼钥
朝代：宋

乌府仍螭陛，银台更掖垣。事几无弗论，外似不能言。厚德镇浮薄，平心剸剧烦。用才殊未尽，无地可招魂。桂籍兄联弟，兰阶子克家。上恩嘉踵武，京秩为增华。朝著蒙倾盖，纶闱睹判花。遽成千古别，南望想悲笳。
余给事挽词·其一
作者：楼钥
朝代：宋
体裁：五言律诗

乌府仍螭陛，银台更掖垣。事几无弗论，外似不能言。厚德镇浮薄，平心剸剧烦。用才殊未尽，无地可招魂。
余给事挽词·其二
作者：楼钥
朝代：宋

桂籍兄联弟，兰阶子克家。
上恩嘉踵武，京秩为增华。
朝着蒙倾盖，纶闱覩判花。
遽成千古别，南望想悲笳。
余给事挽词·其二
作者：楼钥
朝代：宋

桂籍兄联弟，兰阶子克家。上恩嘉踵武，京秩为增华。朝著蒙倾盖，纶闱睹判花。遽成千古别，南望想悲笳。
佛日山
作者：楼钥
朝代：宋

晓出都城暮入山，杖藜萧散易开颜。松风五里未行尽，隐隐疏钟紫翠间。
佛日山
作者：楼钥
朝代：宋

晓出都城暮入山，杖藜萧散易开颜。
松风五里未行尽，隠隠疎钟紫翠间。
侍仲舅同诸表游山
作者：楼钥
朝代：宋

来游大梅山，涉山知几重。
平行千仞冈，俯瞰他山峯。
一步一步高，势欲凌虚空。
左顾九地底，楼台鸣鼓钟。
蓬莱反在下，直恐船引风。
又疑海水竭，洞见冯夷宫。
行行愈就顺，故步寻苔封。
十年旧主人，相对如梦中。
清谈虚阁上，坐到夕阳舂。
年来颇畏影，掣身慕冥鸿。
入山非不深，犹有行人踪。
安得更深居，尚友荷衣翁。
未问梅子熟，宁能噉青松。
庶几适吾心，余生得从容。
侍仲舅同诸表游山
作者：楼钥
朝代：宋

来游大梅山，涉山知几重。平行千仞冈，俯瞰他山峰。一步一步高，势欲凌虚空。左顾九地底，楼台鸣鼓钟。蓬莱反在下，直恐船引风。又疑海水竭，洞见冯夷宫。行行愈就顺，故步寻苔封。十年旧主人，相对如梦中。清谈虚阁上，坐到夕阳舂。年来颇畏影，掣身慕冥鸿。入山非不深，犹有行人踪。安得更深居，尚友荷衣翁。未问梅子熟，宁能啖青松。庶几适吾心，馀生得从容。
俞通判挽词
作者：楼钥
朝代：宋

强仕赋归去，频年亦漫行。宦情虽淡泊，官事极精明。赞画王公幕，监州亚父城。佳儿守遗训，清白胜金籯。象邑推三俊，灵光赖此贤。老成俄已矣，远迩为潸然。孝敬心何极，公平录尚传。佳城隔风浪，忍赋薤歌篇。
俞通判挽词·其一
作者：楼钥
朝代：宋
体裁：五言律诗

强仕赋归去，频年亦漫行。宦情虽淡泊，官事极精明。赞画王公幕，监州亚父城。佳儿守遗训，清白胜金籯。
俞通判挽词·其二
作者：楼钥
朝代：宋

象邑推三俊，灵光赖此贤。老成俄已矣，远迩为潸然。孝敬心何极，公平录尚传。佳城隔风浪，忍赋薤歌篇。
俞通判挽词·其二
作者：楼钥
朝代：宋

象邑推三俊，灵光頼此贤。
老成俄已矣，远迩为潸然。
孝敬心何极，公平录尚传。
佳城隔风浪，忍赋薤歌篇。
信国夫人秦氏挽词
作者：楼钥
朝代：宋

夫人富贵出怀綳，择配和鸣得仲卿。
鸾诰蚤能封大国，鱼轩不及伴双旌。
肥家得法晚无倦，教子登科新有声。
难息南溪未成屋，凤凰山下启佳城。
信国夫人秦氏挽词
作者：楼钥
朝代：宋

夫人富贵出怀绷，择配和鸣得仲卿。鸾诰蚤能封大国，鱼轩不及伴双旌。肥家得法晚无倦，教子登科新有声。难息南溪未成屋，凤凰山下启佳城。
倅厅云水亭
作者：楼钥
朝代：宋

山绕澄江江绕城，水云径接海冥冥。万家曲折在吾目，一郡登临属此亭。今日诗题随处有，几番醉眼望中醒。风流郑老知何在，回首苍茫岛屿青。
倅厅云水亭
作者：楼钥
朝代：宋

山遶澄江江遶城，水云径接海冥冥。
万家曲折在吾目，一郡登临属此亭。
今日诗题随处有，几番醉眼望中醒。
风流郑老知何在，回首苍茫岛屿青。
催老融墨戏
作者：楼钥
朝代：宋

古人惜墨如惜金，老融惜墨如惜命。濡毫洗尽始轻拂，意匠经营极深夐。人非求似韵自足，物已忘形影犹映。地蒸宿雾日未高，雨带寒烟山欲暝。中含太古不尽意，笔墨超然绝畦径。画家安得论三尺，身世生缘俱堕甑。人言可望不可亲，夜半叩门宁复听。三生宿契谁得知，一见未言心已应。岩倾千丈雪散空，上有清池开锦镜。意行忽发虎溪笑，许作新图写幽胜。归寻一纸五十尺，傅以矾胶如练净。自知能事难促迫，捲送松窗待清兴。笔端肤寸今何如，西抹东涂应略定。何当一日快先睹，洗我昏眸十年病。
催老融墨戏
作者：楼钥
朝代：宋

古人惜墨如惜金，老融惜墨如惜命。
濡毫洗尽始轻拂，意匠经营极深夐。
人非求似韵自足，物已忘形影犹映。
地蒸宿雾日未高，雨带寒烟山欲暝。
中含太古不尽意，笔墨超然绝畦径。
画家安得论三尺，身世生缘俱堕甑。
人言可望不可亲，夜半叩门宁復听。
三生宿契谁得知，一见未言心已应。
岩倾千丈雪散空，上有清池开锦镜。
意行忽发虎溪笑，许作新图写幽胜。
归寻一纸五十尺，傅以矾胶如练浄。
自知能事难促迫，捲送松窗待清兴。
笔端肤寸今何如，西抹东涂应略定。
何当一日快先覩，洗我昏眸十年病。
僊都独峰
作者：楼钥
朝代：宋

汉家武彻求神僊，方士搤掔多夸言。
蓬莱隔海不可到，属车方羊上桥山。
传闻黄帝久僊去，胡为有石高巑岏。
游谈不经理欲屈，谩言此地藏衣冠。
缙云自是僊窟宅，万壑千岩比如栉。
突然一石摩青云，造化应劳巨灵擘。
僊风吹堕碧莲花，玉井半空人不识。
望之不计几千尺，八柱擎天此其一。
伯夷制行高且孤，万世犹能立懦夫。
英魂凛凛今不死，化作此石山之隅。
横斜辙迹依然在，我亦何能穷古初。
元日
作者：楼钥
朝代：宋
体裁：七言绝句

岁当庚午旦庚寅，最喜明朝遇上辛。五福来临吴越分，更欣三日即攽春。
元珍弟酌别赋此赠之
作者：楼钥
朝代：宋

归来十暑又三霜，衰病那知谒帝傍。
采菊初期老陶令，种桃应是笑刘郎。
不辞白首登鰲禁，正欲青衫及鴈行。
今夕团栾同醉后，未知何日驾归航。
元珍弟酌别赋此赠之
作者：楼钥
朝代：宋

归来十暑又三霜，衰病那知谒帝傍。采菊初期老陶令，种桃应是笑刘郎。不辞白首登鳌禁，正欲青衫及雁行。今夕团栾同醉后，未知何日驾归航。
入雁山过双峰
作者：楼钥
朝代：宋
体裁：七言律诗

眼前未见古龙湫，望望前山景自幽。红日一门千嶂晓，翠峰双耸半空秋。风高落木无边下，气劲閒云逐处收。要识雁山真面目，直须霜后一来游。
八月十四日携家泛月次韵
作者：楼钥
朝代：宋

月到平湖金作波，一城惟此占秋多。水晶宫里清无比，何用重登汉馺娑。九秋风月正分平，盛满金晶分外明。老子此行端不恶，夜深几得圣之清。稍先一日我中秋，行遍芙蓉与菊洲。作意安排却非适，不如乘兴径行舟。犹记年时看水嬉，不如此夜月相宜。仙翁一醉非尘世，为问姮娥知未知。草草真成一段奇，比邻非不借馀辉。板舆何敢侵风露，略望檐间且劝归。
八月十四日携家泛月次韵·其一
作者：楼钥
朝代：宋

月到平湖金作波，一城惟此占秋多。
水晶宫裏清无比，何用重登汉馺娑。
八月十四日携家泛月次韵·其一
作者：楼钥
朝代：宋

月到平湖金作波，一城惟此占秋多。水晶宫里清无比，何用重登汉馺娑。
八月十四日携家泛月次韵·其三
作者：楼钥
朝代：宋

稍先一日我中秋，行徧芙蓉与菊洲。
作意安排却非适，不如乘兴径行舟。
八月十四日携家泛月次韵·其三
作者：楼钥
朝代：宋

稍先一日我中秋，行遍芙蓉与菊洲。作意安排却非适，不如乘兴径行舟。
八月十四日携家泛月次韵·其二
作者：楼钥
朝代：宋
体裁：七言绝句

九秋风月正分平，盛满金晶分外明。老子此行端不恶，夜深几得圣之清。
八月十四日携家泛月次韵·其五
作者：楼钥
朝代：宋

草草真成一段奇，比邻非不借余辉。
板舆何敢侵风露，略望檐间且劝归。
八月十四日携家泛月次韵·其五
作者：楼钥
朝代：宋

草草真成一段奇，比邻非不借馀辉。板舆何敢侵风露，略望檐间且劝归。
八月十四日携家泛月次韵·其四
作者：楼钥
朝代：宋
体裁：七言绝句

犹记年时看水嬉，不如此夜月相宜。仙翁一醉非尘世，为问姮娥知未知。
八月四日晚霹雳碎大柳木
作者：楼钥
朝代：宋
体裁：七言绝句

秋分雷自合收声，白露明朝忽震霆。怪得坐中惊欲倒，邻墙老柳碎中庭。
六月十六夜观月翌早纪所见成长谣
作者：楼钥
朝代：宋

海云涌立双铁山，明月正在山中间。
初疑渼陂蓝田出水面，又似长风吹度玉门关。
须臾云过月愈上，太虚点缀从飞翻。
白衣苍狗不足究，千变万态俱可观。
忽焉横卧如苍龙，骊珠颔下光团团。
山河清影见历历，桂枝扶疎若可攀。
夜深醉倒鸡鸣起，光景不类居尘寰。
长庚晔然朝曦发，望舒犹挂西林端。
我欲呼吸晶华驻朱颜，左有金丹右玉丹。
昔闻两曜在天如磨蚁，日行日止一度悭。
太阴行速朔必会，金餠旋復成弓弯。
八卦万物尽关繫，历古不已真跳丸。
急景戃恍难控抟，但见霞彩生斓斑。
老我已復卦气阑，学道无成空自嘆。
不如安坐委天顺，一听运化更循环。
六月十六夜观月翌早纪所见成长谣
作者：楼钥
朝代：宋

海云涌立双铁山，明月正在山中间。初疑渼陂蓝田出水面，又似长风吹度玉门关。须臾云过月愈上，太虚点缀从飞翻。白衣苍狗不足究，千变万态俱可观。忽焉横卧如苍龙，骊珠颔下光团团。山河清影见历历，桂枝扶疏若可攀。夜深醉倒鸡鸣起，光景不类居尘寰。长庚晔然朝曦发，望舒犹挂西林端。我欲呼吸晶华驻朱颜，左有金丹右玉丹。昔闻两曜在天如磨蚁，日行日止一度悭。太阴行速朔必会，金饼旋复成弓弯。八卦万物尽关系，历古不已真跳丸。急景惝恍难控抟，但见霞彩生斓斑。老我已复卦气阑，学道无成空自叹。不如安坐委天顺，一听运化更循环。
六言问天池宝华
作者：楼钥
朝代：宋

昔年曾赋虎丘，犹恨灵岩未游。天池之景绝胜，宝华有水倒流。老矣不复西去，梦入陶朱扁舟。烦君为我寻访，能以新诗寄不。
六言问天池宝华
作者：楼钥
朝代：宋

昔年曾赋虎丘，犹恨灵岩未游。
天池之景绝胜，宝华有水倒流。
老矣不復西去，梦入陶朱扁舟。
烦君为我寻访，能以新诗寄不。
兰亭别丁杲卿
作者：楼钥
朝代：宋

山阴岩壑妙人寰，十载扁舟空往还。赞府端能慰牢落，连朝相与上孱颜。龙盘凤翥无奇画，霞蔚云蒸有旧山。吊古凄凉更离别，满怀秋思到眉间。
兰亭别丁杲卿
作者：楼钥
朝代：宋

山阴岩壑妙人寰，十载扁舟空往还。
赞府端能慰牢落，连朝相与上孱颜。
龙盘凤翥无奇画，霞蔚云蒸有旧山。
弔古凄凉更离别，满怀秋思到眉间。
具美堂
作者：楼钥
朝代：宋

明光殿裏早催班，亭午天街从驾还。
已听欢声传市井，更看喜气满湖山。
联镳远去閒寻胜，烂醉归来夜叩关。
但愿两宫千万寿，退公时得过云间。
具美堂
作者：楼钥
朝代：宋

明光殿里早催班，亭午天街从驾还。已听欢声传市井，更看喜气满湖山。联镳远去閒寻胜，烂醉归来夜叩关。但愿两宫千万寿，退公时得过云间。
冀北马羣空诗
作者：楼钥
朝代：宋

冀北虽多马，知惟伯乐工。
祇因良种去，便觉举羣空。
过视千蹄众，先收八骏雄。
谩闻余布野，无復见追风。
骐骥方奔逸，驽骀岂混同。
傥非承一顾，鸣意孰能通。
冀北马群空诗
作者：楼钥
朝代：宋

冀北虽多马，知惟伯乐工。祇因良种去，便觉举群空。过视千蹄众，先收八骏雄。谩闻馀布野，无复见追风。骐骥方奔逸，驽骀岂混同。傥非承一顾，鸣意孰能通。
再过鹿伯可
作者：楼钥
朝代：宋
体裁：七言律诗

又上先生见一堂，澹然宾主两相忘。不知海内清风满，但觉山中白昼长。小雨络林妨蜡屐，靓妆环坐快瑶觞。曲终扶杖欲归去，即咏白驹三四章。
再送潘恭叔
作者：楼钥
朝代：宋
体裁：七言绝句

我似冥鸿弋犹慕，君如放鹤去还归。秋空今日真成去，好伴闲云自在飞。
再题行看子
作者：楼钥
朝代：宋

先引护栏毬子骢，九马近远俱相从。黑驹騧黄骓素骝，亦有笏面仍银鬃。夏国一种青于蓝，五明错靴皆如龙。或骖或引恣驰骤，坐觉隐耳声珑珑。人间安得有此辈，一一必自天闲中。不惟骨相异凡马，圉人贵介多雍容。三花剪鬣自官样，空鞍更以香罗幪。中间二者盖天马，齿虽已老气尚雄。不知几出横门道，双立柳下青阴浓。抬缰捽颔刷背膂，旋梳鬃尾摇清风。人人生意马欲动，态度曲尽各不同。韩生去我几百年，藻色尚湿青与红。不知何时堕鸡林，万里远在东海东。贾人携来得寓目，一见绝叹丹青工。千金可买真不惜，忽复携去何匆匆。亟令临写得形似，如此神骏那得逢。开元内外马盈亿，色别为群从登封。韩生所貌定杰出，七尺为騋八尺駥。向来莺边系金狨，归乘款段头已童。伏枥宁能志千里，却笑区区据鞍矍铄翁。
再题行看子
作者：楼钥
朝代：宋

先引护栏毬子骢，九马近远俱相从。
黑驹騧黄骓素骝，亦有笏面仍银鬃。
夏国一种青于蓝，五明错靴皆如龙。
或骖或引恣驰骤，坐觉隠耳声珑珑。
人间安得有此辈，一一必自天闲中。
不惟骨相异凡马，圉人贵介多雍容。
三花翦鬣自官样，空鞍更以香罗幪。
中间二者盖天马，齿虽已老气尚雄。
不知几出横门道，双立柳下青阴浓。
抬缰捽颔刷背膂，旋梳鬃尾摇清风。
人人生意马欲动，态度曲尽各不同。
韩生去我几百年，藻色尚湿青与红。
不知何时堕鸡林，万里远在东海东。
贾人携来得寓目，一见绝叹丹青工。
千金可买真不惜，忽復携去何匆匆。
亟令临写得形似，如此神骏那得逢。
开元内外马盈亿，色别为群从登封。
韩生所貌定杰出，七尺为騋八尺駥。
向来鶑边繫金狨，归乘款段头已童。
伏枥宁能志千里，却笑区区据鞍矍铄翁。
写照叶处士求僧
作者：楼钥
朝代：宋
体裁：七言绝句

几年依样画葫芦，自作葫芦学佛徒。一笔从今勾断了，一瓶一钵任江湖。
冯公岭
作者：楼钥
朝代：宋
体裁：七言绝句

百级山田带雨耕，驱牛扶耒半空行。不如身倚市门者，饱食丰衣过一生。
分韵送卢国华福建提刑得华字
作者：楼钥
朝代：宋

卢侯场屋声，天马腾渥洼。残膏沾后人，奇芬吐天葩。来踏九陌尘，去种河阳花。向来再去国，盛山建高牙。平生长者誉，静笃语不哗。古井绝微波，璞玉无纤瑕。使星照蜀道，惠爱流三巴。吏奸赖刮磨，民瘼烦搔爬。田里诵卢公，儿童知国华。白首尚郎潜，坐曹事如麻。翩翩拥轺车，去去向合沙。朝行惜君去，举酒相邀遮。共登狮子峰，巨石临唅呀。却来澄湖边，野梅访萌芽。老柳扫黄叶，枯荷矗寒茄。棋枰战文楸，醉帽攲乌纱。伊昔送君行，相去万里赊。荷君远寄书，得得来东嘉。一见又成别，感念成咨嗟。羡君径褰帷，往戍不待瓜。先寻上水船，何殊泛仙槎。作粥喜奉姊，上冢仍过家。此计正未疏，所恨成天涯。尚几或留行，船鼓毋庸挝。
分韵送卢国华福建提刑得华字
作者：楼钥
朝代：宋

卢侯场屋声，天马腾渥洼。
残膏沾后人，奇芬吐天葩。
来踏九陌尘，去种河阳花。
向来再去国，盛山建高牙。
平生长者誉，静笃语不譁。
古井绝微波，璞玉无纤瑕。
使星照蜀道，惠爱流三巴。
吏姦頼刮磨，民瘼烦搔爬。
田里诵卢公，儿童知国华。
白首尚郎潜，坐曹事如麻。
翩翩拥轺车，去去向合沙。
朝行惜君去，举酒相邀遮。
共登狮子峯，巨石临唅呀。
却来澄湖边，野梅访萌芽。
老柳扫黄叶，枯荷矗寒茄。
棋枰战文楸，醉帽欹乌纱。
伊昔送君行，相去万里赊。
荷君远寄书，得得来东嘉。
一见又成别，感念成咨嗟。
羡君径褰帷，往戍不待瓜。
先寻上水船，何殊泛僊槎。
作粥喜奉姊，上冢仍过家。
此计正未疎，所恨成天涯。
尚几或留行，船鼓毋庸挝。
分韵送孙从之司业使湖南得千字
作者：楼钥
朝代：宋

夫君静而敏，人十己则千。
读破万卷书，操笔思涌泉。
古事与今事，一一探本源。
蚤蜚场屋声，作吏志益坚。
朅来上清班，汉庭谁在先。
雍容行秘书，史馆躬椠铅。
片言寤明主，立使登谏垣。
拳拳忧国心，倾倒十三篇。
司成天下选，归志已浩然。
赤日送妻子，幞被寻溪船。
诸生慕阳城，欲挽不得专。
竟持湖南节，征袂何翩翩。
忆昨忝同登，于今三十年。
朝行喜相会，终恨非官联。
请益殊未餍，匆匆启离筵。
始以长官来，今以绣衣还。
书生素安分，岂问却与前。
第惟公辈流，自应留日边。
德星聚南楚，予环当茹连。
事体有关繫，临岐欲无言。
分韵送孙从之司业使湖南得千字
作者：楼钥
朝代：宋

夫君静而敏，人十己则千。读破万卷书，操笔思涌泉。古事与今事，一一探本源。蚤蜚场屋声，作吏志益坚。朅来上清班，汉庭谁在先。雍容行秘书，史馆躬椠铅。片言寤明主，立使登谏垣。拳拳忧国心，倾倒十三篇。司成天下选，归志已浩然。赤日送妻子，襆被寻溪船。诸生慕阳城，欲挽不得专。竟持湖南节，征袂何翩翩。忆昨忝同登，于今三十年。朝行喜相会，终恨非官联。请益殊未餍，匆匆启离筵。始以长官来，今以绣衣还。书生素安分，岂问却与前。第惟公辈流，自应留日边。德星聚南楚，予环当茹连。事体有关系，临岐欲无言。
刘吏部挽词
作者：楼钥
朝代：宋

总角异群儿，庭趋蚤学诗。一鸣登桂籍，百里静潢池。所至清民瘼，平生号吏师。郎闱方进用，何乃弃明时。剸剧最云间，题舆上越山。洞庭王泽远，庾岭使星还。中道趋台治，名曹切近班。阴功多及物，阳报看循环。谁扰奚山众，焚林兽已穷。徙薪能远虑，下濑得深攻。南峤肩随息，中朝论愈公。但知分谤喜，宁肯自论功。兄长与慈恩，相亲色笑温。公方持使节，余忝代王言。共约游三径，俄悲作九原。佳城隔风浪，丹旐怆飞翻。
刘吏部挽词·其一
作者：楼钥
朝代：宋

总角异羣儿，庭趋蚤学诗。
一鸣登桂籍，百里静潢池。
所至清民瘼，平生号吏师。
郎闱方进用，何乃弃明时。
刘吏部挽词·其一
作者：楼钥
朝代：宋

总角异群儿，庭趋蚤学诗。一鸣登桂籍，百里静潢池。所至清民瘼，平生号吏师。郎闱方进用，何乃弃明时。
刘吏部挽词·其三
作者：楼钥
朝代：宋
体裁：五言律诗

谁扰奚山众，焚林兽已穷。徙薪能远虑，下濑得深攻。南峤肩随息，中朝论愈公。但知分谤喜，宁肯自论功。
刘吏部挽词·其二
作者：楼钥
朝代：宋
体裁：五言律诗

剸剧最云间，题舆上越山。洞庭王泽远，庾岭使星还。中道趋台治，名曹切近班。阴功多及物，阳报看循环。
刘吏部挽词·其四
作者：楼钥
朝代：宋
体裁：五言律诗

兄长与慈恩，相亲色笑温。公方持使节，余忝代王言。共约游三径，俄悲作九原。佳城隔风浪，丹旐怆飞翻。
刘寺即事
作者：楼钥
朝代：宋

不到兹山二十年，岂知重见旧山川。烟深虽不见湖水，且看长空万里天。飞泉何事仰空流，无数明珠散不收。注辇昔时曾撒殿，至今抛掷未曾休。
刘寺即事·其一
作者：楼钥
朝代：宋
体裁：七言绝句

不到兹山二十年，岂知重见旧山川。烟深虽不见湖水，且看长空万里天。
刘寺即事·其二
作者：楼钥
朝代：宋
体裁：七言绝句

飞泉何事仰空流，无数明珠散不收。注辇昔时曾撒殿，至今抛掷未曾休。
刘德修右史去国示所和从父东溪及杨子直诗走笔次韵·其一
作者：楼钥
朝代：宋

无人为辨乐羊书，却向空山问草庐。
世上荣枯无定在，眼前毁誉竟何如。
寸心未彻九重上，百口仍行万里余。
只恐君王思旧学，便看飞诏促严徐。
刘德修右史去国示所和从父东溪及杨子直诗走笔次韵·其一
作者：楼钥
朝代：宋

无人为辨乐羊书，却向空山问草庐。世上荣枯无定在，眼前毁誉竟何如。寸心未彻九重上，百口仍行万里馀。只恐君王思旧学，便看飞诏促严徐。
刘德修右史去国示所和从父东溪及杨子直诗走笔次韵·其三
作者：楼钥
朝代：宋

阁下相期久，山中把酒稀。未能容我去，又复送君归。柱史宁终隐，威颜暂咫违。壮心谁与语，看剑一灯微。
刘德修右史去国示所和从父东溪及杨子直诗走笔次韵·其三
作者：楼钥
朝代：宋

阁下相期久，山中把酒稀。未能容我去，又复送君归。柱史宁终隐，威颜暂咫违。壮心谁与语，看剑一灯微。无人为辨乐羊书，却向空山问草庐。世上荣枯无定在，眼前毁誉竟何如。寸心未彻九重上，百口仍行万里馀。只恐君王思旧学，便看飞诏促严徐。东溪诗似老弥明，倾盖论诗绝点尘。笔墨为供无尽藏，江湖乞得自由身。出门远送成惆怅，无计相留更主臣。但愿皇天开老眼，不应空谷滞斯人。
刘德修右史去国示所和从父东溪及杨子直诗走笔次韵·其三
作者：楼钥
朝代：宋

阁下相期久，山中把酒稀。
未能容我去，又復送君归。
柱史宁终隠，威颜暂咫违。
壮心谁与语，看剑一灯微。
刘德修右史去国示所和从父东溪及杨子直诗走笔次韵·其二
作者：楼钥
朝代：宋
体裁：七言律诗

东溪诗似老弥明，倾盖论诗绝点尘。笔墨为供无尽藏，江湖乞得自由身。出门远送成惆怅，无计相留更主臣。但愿皇天开老眼，不应空谷滞斯人。
刘德修赴遂宁示和篇改除荆南復寄之
作者：楼钥
朝代：宋

老矣思归铗屡弹，七旬望八合抛官。
我将东去计安出，君欲西还事亦难。
好向渚宫寻故蹟，更从雄楚纵遐观。
上游正倚公为重，莫向蓬溪更上滩。
刘德脩赴遂宁示和篇改除荆南复寄之
作者：楼钥
朝代：宋

老矣思归铗屡弹，七旬望八合抛官。我将东去计安出，君欲西还事亦难。好向渚宫寻故迹，更从雄楚纵遐观。上游正倚公为重，莫向蓬溪更上滩。
刘望之国录惠示文卷次韵为谢
作者：楼钥
朝代：宋

吾闻三峡江，湍流下无底。吾闻岷峨山，耸秀且千里。坤维气淑灵，所产多名士。高文既铿然，特立亦卓尔。久慕黄中刘，近有贡公喜。亟从蜀士问，人物定谁比。少年负奇节，论事如翻水。万里见张胡，义激非气使。贤关遂为寮，八尺见英伟。诸君皆敛避，相与推德齿。惠我舂容篇，句法参子美。再诵平生言，作者真近似。战国信徒劳，秦贪不知止。汉唐取与守，反覆皆造理。藩镇论加详，河朔纷鼎峙。词源既渊深，浩博渺无涘。从今使诸生，教育均蒙被。论议归正平，辞章扫浮靡。古人去已远，时毋分彼此。君其挽之回，续弦须凤髓。
刘望之国录惠示文卷次韵为谢
作者：楼钥
朝代：宋

吾闻三峡江，湍流下无底。
吾闻岷峨山，耸秀且千里。
坤维气淑灵，所产多名士。
高文既铿然，特立亦卓尔。
久慕黄中刘，近有贡公喜。
亟从蜀士问，人物定谁比。
少年负奇节，论事如翻水。
万里见张胡，义激非气使。
贤关遂为寮，八尺见英伟。
诸君皆敛避，相与推德齿。
惠我舂容篇，句法参子美。
再诵平生言，作者真近似。
战国信徒劳，秦贪不知止。
汉唐取与守，反覆皆造理。
藩镇论加详，河朔纷鼎峙。
词源既渊深，浩博渺无涘。
从今使诸生，教育均蒙被。
论议归正平，辞章扫浮靡。
古人去已远，时毋分彼此。
君其挽之回，续絃须凤髓。
初出燕山
作者：楼钥
朝代：宋
体裁：五言律诗

去国三千里，还家第一程。都缘人意乐，便觉马蹄轻。落日催心速，飞云逐望生。莫嫌归去晚，犹得趁清明。
别王恭叔
作者：楼钥
朝代：宋

两儿虽近隔江潮，赖有王郎慰寂寥。远侍双亲官道院，为同尽室饯西桥。脑脂遮眼最关念，客路寻仙勿惮遥。别后飞缄问安否，数来谷口访山樵。
别王恭叔
作者：楼钥
朝代：宋

两儿虽近隔江潮，頼有王郎慰寂寥。
远侍双亲官道院，为同尽室饯西桥。
脑脂遮眼最关念，客路寻仙勿惮遥。
别后飞缄问安否，数来谷口访山樵。
别长女淯
作者：楼钥
朝代：宋
体裁：七言律诗

老我年来百念轻，文姬助我以琴鸣。等闲相对成三弄，游戏俱弹似一声。举酒不堪千里别，登途知用几程行。郡斋自是神仙窟，会有阶庭玉树生。
劝农
作者：楼钥
朝代：宋

一番好雨润桑麻，和气欢声十万家。太守劝农才出郭，老农含哺竞随车。土膏泽泽地宜稻，云物阴阴天养花。愿得四方无旱潦，尽教乐岁似东嘉。
劝农
作者：楼钥
朝代：宋

一番好雨润桑麻，和气欢声十万家。
太守劝农纔出郭，老农含哺竞随车。
土膏泽泽地宜稻，云物阴阴天养花。
愿得四方无旱潦，尽教乐岁似东嘉。
北行雪中渡淮
作者：楼钥
朝代：宋

风捲清淮夜不休，晓惊急雪遍郊丘。坐令和气三边满，便觉胡尘万里收。瑟瑟江头辉玉节，萧萧马上点貂裘。归来风物浑相似，二月杨花绕御沟。
北行雪中渡淮
作者：楼钥
朝代：宋

风捲清淮夜不休，晓惊急雪遍郊丘。
坐令和气三边满，便觉胡尘万里收。
瑟瑟江头辉玉节，萧萧马上点貂裘。
归来风物浑相似，二月杨花遶御沟。
十月十七日夜
作者：楼钥
朝代：宋
体裁：七言绝句

蛰虫坯户六经旬，掣电惊雷若莫春。震起昆虫千百亿，不知何处更容身。
十月旦尚煖用夹公服二月初吉雪寒甚服单
作者：楼钥
朝代：宋
体裁：五言律诗

尚暖先添夹，方寒却用单。不惟春料峭，况值雪飞翻。但欲朝仪肃，难求己分安。衣囊如欲懒，归去老江干。
千佛阁
作者：楼钥
朝代：宋

平横云栋塞空虚，倒影仍临碧玉壶。千佛威光归宝所，九霄宸藻粲河图。人天共叹未曾有，燕雀相惊不敢踰。试问南询童子看，化城曾见此楼无。
千佛阁
作者：楼钥
朝代：宋

平横云栋塞空虚，倒影仍临碧玉壷。
千佛威光归宝所，九霄宸藻粲河图。
人天共叹未曾有，燕雀相惊不敢踰。
试问南询童子看，化城曾见此楼无。
午暑
作者：楼钥
朝代：宋

炎官火伞罩中区，病老低垂气不苏。难学孙儿频饮冷，时将冰水洗霜须。
午暑
作者：楼钥
朝代：宋

炎官火伞罩中区，病老低垂气不苏。
难学孙儿频饮冷，时将冰水洗霜鬚。
午睡听雨
作者：楼钥
朝代：宋
体裁：七言绝句

老年乐事莫如闲，午睡醒来梦已阑。枕上欠伸犹懒起，更听檐外雨珊珊。
午睡戏作
作者：楼钥
朝代：宋
体裁：七言绝句

早起三朝当一工，老来贪睡不相同。偶然一次五更起，却用重眠到日中。
半月轩
作者：楼钥
朝代：宋

莫要作圆月，才圆却又亏。不如作一半，犹有向圆时。
半月轩
作者：楼钥
朝代：宋

莫要作圆月，纔圆却又亏。
不如作一半，犹有向圆时。
南山广莫轩
作者：楼钥
朝代：宋
体裁：七言律诗

广莫乘风隘九州，乱山无数点平畴。一千里外在吾目，三十年来无此游。地下天高俱历历，鸢飞鱼跃两悠悠。昌黎费尽南山句，旷望还能似此不。
南江酒家
作者：楼钥
朝代：宋

南江舟楫饱经行，桥外人家最可人。剩种寒杉映修竹，快沽村酒趁鲜鳞。潮痕落草橹声动，日脚衔山凉意新。酷爱老樟横卧处，他时来此坐垂纶。
南江酒家
作者：楼钥
朝代：宋

南江舟檝饱经行，桥外人家最可人。
剩种寒杉映修竹，快沽村酒趁鲜鳞。
潮痕落草橹声动，日脚衔山凉意新。
酷爱老樟横卧处，他时来此坐垂纶。
卢夫人挽词
作者：楼钥
朝代：宋

名族着岗头，幽闺女教修。
良人惊梦蝶，众子慕桑鸠。
物化了难问，壸彜谁为收。
于公有佳兆，衮衮看公侯。
卢夫人挽词
作者：楼钥
朝代：宋

名族著岗头，幽闺女教修。良人惊梦蝶，众子慕桑鸠。物化了难问，壸彝谁为收。于公有佳兆，衮衮看公侯。
卢甥申之自吴门寄颜乐间画笺
作者：楼钥
朝代：宋

年来吴门笺，色泽胜西蜀。春膏最宜书，叶叶瑩栗玉。贤甥更好奇，惠我小画幅。开缄粲殷红，展玩光溢目。巧随砑光花，傅色湿丹绿。桃杏春共妩，兰桂秋始肃。赵昌工折枝，露华清可掬。妙手真似之，臧去不忍触。苟非欧虞辈，谁敢当简牍。又闻乐间君，古篆颇绝俗。并求数纸书，寄我慰幽独。
卢甥申之自吴门寄颜乐间画笺
作者：楼钥
朝代：宋

年来吴门笺，色泽胜西蜀。
春膏最宜书，叶叶莹栗玉。
贤甥更好奇，惠我小画幅。
开缄粲殷红，展玩光溢目。
巧随砑光花，傅色湿丹绿。
桃杏春共妩，兰桂秋始肃。
赵昌工折枝，露华清可掬。
妙手真似之，臧去不忍触。
苟非欧虞辈，谁敢当简牍。
又闻乐间君，古篆颇绝俗。
併求数纸书，寄我慰幽独。
卢甥申之自吴门寄颜乐间画笺
作者：楼钥
朝代：宋
体裁：古风

年来吴门笺，色泽胜西蜀。春膏最宜书，叶叶莹栗玉。贤甥更好奇，惠我小画幅。开缄粲殷红，展玩光溢目。巧随砑光花，傅色湿丹绿。桃杏春共妩，兰桂秋始肃。赵昌工折枝，露华清可掬。妙手真似之，臧去不忍触。苟非欧虞辈，谁敢当简牍。又闻乐间君，古篆颇绝俗。并求数纸书，寄我慰幽独。
即事
作者：楼钥
朝代：宋

十日阴寒雪不成，腊残春近更霜晴。深山高卧如春暖，绕鬓飞蚊自在鸣。
即事
作者：楼钥
朝代：宋

十日阴寒雪不成，腊残春近更霜晴。
深山高卧如春暖，遶鬓飞蚊自在鸣。
即事
作者：楼钥
朝代：宋

壮志摧颓貌亦衰，岂知官舍傍岩隈。
此身不是京尘裏，饭了沿山看腊梅。
即事
作者：楼钥
朝代：宋

壮志摧颓貌亦衰，岂知官舍傍岩隈。此身不是京尘里，饭了沿山看腊梅。
即事
作者：楼钥
朝代：宋

睡重不知晓，山高意得秋。
风来已落叶，潦去忽中洲。
幽閴素所愿，登临尽自由。
濒溪千万壑，何日上扁舟。
即事
作者：楼钥
朝代：宋

睡重不知晓，山高意得秋。风来已落叶，潦去忽中洲。幽阒素所愿，登临尽自由。濒溪千万壑，何日上扁舟。
即事
作者：楼钥
朝代：宋

芸芸物态见天机，静裏工夫得细微。
阶下秋红千万点，游蜂一一采香归。
即事
作者：楼钥
朝代：宋

芸芸物态见天机，静里工夫得细微。阶下秋红千万点，游蜂一一采香归。
即事
作者：楼钥
朝代：宋

行尽穷边岁亦殚，倚门应是念衣单。宁知今日幕南地，不似去年江上寒。乘马惟欣日可爱，逢人长说雪初乾。三衾四袄半无用，何必重歌行路难。
即事
作者：楼钥
朝代：宋

行尽穷边岁亦殚，倚门应是念衣单。
宁知今日幕南地，不似去年江上寒。
乘马惟欣日可爱，逢人长说雪初干。
三衾四袄半无用，何必重歌行路难。
即事
作者：楼钥
朝代：宋

雨外山光淡，烟中草色鲜。
断桥依古岸，流水自斜川。
紫椹余桑表，青藤遶树颠。
人情兼物态，只合付天然。
即事
作者：楼钥
朝代：宋

雨外山光淡，烟中草色鲜。断桥依古岸，流水自斜川。紫椹馀桑表，青藤绕树颠。人情兼物态，只合付天然。
厅事落成老母置酒喜而成诗
作者：楼钥
朝代：宋

数椽增葺苟全时，我爱吾庐喜得归。
儿辈粗能勤父蛊，老夫元不费心机。
年来每媿踰初望，病裏尤知悟昨非。
从此萧然无一事，但当日舞老莱衣。
厅事落成老母置酒喜而成诗
作者：楼钥
朝代：宋

数椽增葺苟全时，我爱吾庐喜得归。儿辈粗能勤父蛊，老夫元不费心机。年来每愧踰初望，病里尤知悟昨非。从此萧然无一事，但当日舞老莱衣。
又次丁端叔韵
作者：楼钥
朝代：宋
体裁：七言律诗

好风凉月湛中秋，自笑何为作远游。不有诸君故人恋，未应连日贾胡留。三千银界俱呈色，十二珠帘总上钩。饮罢客归清不寐，谁知心折大刀头。
又次徐仲宗通判韵
作者：楼钥
朝代：宋

老龙破蛰斩幽关，乱滴天飘不复悭。可但甘霖驱旱魃，自然凉气满人寰。民心徒切焦熬甚，神力毋劳指顾间。遥想清都应表贺，紫宸轩陛晓催班。
又次徐仲宗通判韵
作者：楼钥
朝代：宋

老龙破蛰斩幽关，乱滴天飘不復悭。
可但甘霖驱旱魃，自然凉气满人寰。
民心徒切焦熬甚，神力毋劳指顾间。
遥想清都应表贺，紫宸轩陛晓催班。
又次王恭叔韵
作者：楼钥
朝代：宋

仲冬方寒荔挺出，仲夏方炎靡草死。若将朝菌比大椿，相去何啻千万里。金芝仙草不可见，长生之草略相似。少时曾识青青色，今日得之乃真是。天工矜悯轻丧生，故出珍苗普相示。若言神仙可学致，自是未得养生理。人为天地最灵物，野卉无情犹若此。石间薜荔水昌阳，卷柏生崖并葛藟。是皆草中号长久，未见悬空解葩蕊。柯叶不改耐岁寒，土著青松那可拟。不须丹砂访葛洪，毋用仙方传李耳。未知此种谁为传，乌有先生子虚子。
又次王恭叔韵·其一
作者：楼钥
朝代：宋

仲冬方寒荔挺出，仲夏方炎靡草死。若将朝菌比大椿，相去何啻千万里。金芝仙草不可见，长生之草略相似。少时曾识青青色，今日得之乃真是。天工矜悯轻丧生，故出珍苗普相示。若言神仙可学致，自是未得养生理。
又次王恭叔韵·其一
作者：楼钥
朝代：宋

仲冬方寒荔挺出，仲夏方炎靡草死。
若将朝菌比大椿，相去何啻千万里。
金芝僊草不可见，长生之草畧相似。
少时曾识青青色，今日得之乃真是。
天工矜悯轻丧生，故出珍苗普相示。
若言神僊可学致，自是未得养生理。
又次王恭叔韵·其二
作者：楼钥
朝代：宋

人为天地最灵物，野卉无情犹若此。石间薜荔水昌阳，卷柏生崖并葛藟。是皆草中号长久，未见悬空解葩蕊。柯叶不改耐岁寒，土著青松那可拟。不须丹砂访葛洪，毋用仙方传李耳。未知此种谁为传，乌有先生子虚子。
又次王恭叔韵·其二
作者：楼钥
朝代：宋

人为天地最灵物，野卉无情犹若此。
石间薜荔水昌阳，卷柏生崖并葛藟。
是皆草中号长久，未见悬空解葩蘂。
柯叶不改耐岁寒，土着青松那可拟。
不须丹砂访葛洪，毋用僊方传李耳。
未知此种谁为传，乌有先生子虚子。
又次王瑞安韵
作者：楼钥
朝代：宋
体裁：五言律诗

云锁千峰碧，泉飞百尺湫。山蹊惊险绝，洞府足深幽。谷静摇虚箔，岩高卧老虬。贾胡还似我，到处辄迟留。
又次蒋甥仲愚韵
作者：楼钥
朝代：宋

山色空濛雪更奇，满空击碎吠琉璃。寒侵茅屋春无寐，冻合梅花夜不知。泛泛轻舟胜路滑，洋洋流水乐人饥。兴来但觉酒肠阔，江海安能实漏卮。
又次蒋甥仲愚韵
作者：楼钥
朝代：宋

山色空蒙雪更奇，满空击碎吠琉璃。
寒侵茅屋春无寐，冻合梅花夜不知。
泛泛轻舟胜路滑，洋洋流水乐人饥。
兴来但觉酒肠阔，江海安能实漏巵。
又次郑性之悬尉韵
作者：楼钥
朝代：宋

槁项疲农病夏畦，喜闻烟雨四天垂。旋寻粳稻供糜粥，惊见新香玉满匙。闵雨才宽又畏风，从朝愁到夕阳舂。谁教官到二千石，不学当年邴曼容。几番好雨应先占，欣见阶庭绿草纤。秋后阴晴犹未定，更看新月卧磨镰。爰居集鲁要先知，飞雪侵春久已疑。惭愧风师幸安静，敢将虎口斗龙痴。
又次郑性之悬尉韵·其一
作者：楼钥
朝代：宋

槁项疲农病夏畦，喜闻烟雨四天垂。
旋寻秔稻供糜粥，惊见新香玉满匙。
又次郑性之悬尉韵·其一
作者：楼钥
朝代：宋

槁项疲农病夏畦，喜闻烟雨四天垂。旋寻粳稻供糜粥，惊见新香玉满匙。
又次郑性之悬尉韵·其三
作者：楼钥
朝代：宋

几番好雨应先占，欣见阶庭绿草纤。
秋后阴晴犹未定，更看新月卧磨鎌。
又次郑性之悬尉韵·其三
作者：楼钥
朝代：宋

几番好雨应先占，欣见阶庭绿草纤。秋后阴晴犹未定，更看新月卧磨镰。
又次郑性之悬尉韵·其二
作者：楼钥
朝代：宋
体裁：七言绝句

闵雨才宽又畏风，从朝愁到夕阳舂。谁教官到二千石，不学当年邴曼容。
又次郑性之悬尉韵·其四
作者：楼钥
朝代：宋
体裁：七言绝句

爰居集鲁要先知，飞雪侵春久已疑。惭愧风师幸安静，敢将虎口斗龙痴。
又次韵
作者：楼钥
朝代：宋

投老归称前进士，时与田夫相汝尔。
渊明赋归何敢望，曼容自免差可拟。
门前爵罗真可设，老圃灌畦聊自比。
恕斋空洞最相亲，笑谈颇觉清无滓。
时时过我共衔杯，望望不来予为企。
丈夫未遇困泥涂，谁识鸾停兼鹄峙。
方期从容结诗社，相与浮湛向闾里。
一朝别我欲远游，欲入桃源深洞裏。
为言半隠欲偕行，二子风流真俪美。
向来早有四方志，行尽东南到边鄙。
只今名利遂两忘，争心无復于朝市。
祇有哦诗兴未阑，连得新诗照尘几。
调高韵险不易和，白雪阳春惊俚耳。
年登六十鬓未斑，乘兴一行若可喜。
宗盟莫逆素相忘，并辔笑谈无彼此。
湖海豪气尽收敛，以恕名斋几一唯。
匆匆掺袪不得留，巵酒未干人欲起。
寄声半隠不容言，空有语离书满纸。
归时赓和必盈箱，写尽山川诗作史。
送子才归深闭门，莫问是非并誉毁。
但期远归亦升堂，西湖仍访老知章。
又次韵
作者：楼钥
朝代：宋

投老归称前进士，时与田夫相汝尔。渊明赋归何敢望，曼容自免差可拟。门前爵罗真可设，老圃灌畦聊自比。恕斋空洞最相亲，笑谈颇觉清无滓。时时过我共衔杯，望望不来予为企。丈夫未遇困泥涂，谁识鸾停兼鹄峙。方期从容结诗社，相与浮湛向闾里。一朝别我欲远游，欲入桃源深洞里。为言半隐欲偕行，二子风流真俪美。向来早有四方志，行尽东南到边鄙。只今名利遂两忘，争心无复于朝市。祇有哦诗兴未阑，连得新诗照尘几。调高韵险不易和，白雪阳春惊俚耳。年登六十鬓未斑，乘兴一行若可喜。宗盟莫逆素相忘，并辔笑谈无彼此。湖海豪气尽收敛，以恕名斋几一唯。匆匆掺袪不得留，卮酒未乾人欲起。寄声半隐不容言，空有语离书满纸。归时赓和必盈箱，写尽山川诗作史。送子才归深闭门，莫问是非并誉毁。但期远归亦升堂，西湖仍访老知章。
又示从子澶
作者：楼钥
朝代：宋

壮县人歌第一奇，过庭为有宁馨儿。
亲旁色养宜加谨，户外分豪勿预知。
寓意杯觞须自节，读书松竹有余师。
它时刮目相期待，连桂家风望一夔。
又示从子澶
作者：楼钥
朝代：宋

壮县人歌第一奇，过庭为有宁馨儿。亲旁色养宜加谨，户外分豪勿预知。寓意杯觞须自节，读书松竹有馀师。它时刮目相期待，连桂家风望一夔。
又谢申之示诗卷
作者：楼钥
朝代：宋

不见贤甥十一年，新诗示我百余篇。
古风已喜能行意，近体尤欣细属联。
宅相真成珠在侧，冷官休叹坐无毡。
作诗勿谓今余事，更下工夫继玉川。
又谢申之示诗卷
作者：楼钥
朝代：宋

不见贤甥十一年，新诗示我百馀篇。古风已喜能行意，近体尤欣细属联。宅相真成珠在侧，冷官休叹坐无毡。作诗勿谓今馀事，更下工夫继玉川。
又送从子㴶
作者：楼钥
朝代：宋

二孙吾所爱，别去殊关情。
阿剡将赏延，伴子性亦灵。
烦子善诱之，他日使有成。
公余松竹林，共勉洛诵声。
又送从子㴶
作者：楼钥
朝代：宋

二孙吾所爱，别去殊关情。阿剡将赏延，伴子性亦灵。烦子善诱之，他日使有成。公馀松竹林，共勉洛诵声。
又题杨妃上马图
作者：楼钥
朝代：宋
体裁：七言绝句

金鞍欲上故徐徐，想见华清被宠初。后日延秋门下路，不应有暇作踟蹰。
双峰二偈
作者：楼钥
朝代：宋

莫把资深两处寻，此心心外更无心。道人欲问资深话，自得元无古与今。道非身外亦非中，左右逢原作么逢。绕寺寻山无好处，不知门外有双峰。
双峰二偈
作者：楼钥
朝代：宋

道非身外亦非中，左右逢原作麽逢。
绕寺寻山无好处，不知门外有双峰。
双峰二偈·其一
作者：楼钥
朝代：宋
体裁：偈颂

莫把资深两处寻，此心心外更无心。道人欲问资深话，自得元无古与今。
双峰二偈·其二
作者：楼钥
朝代：宋

道非身外亦非中，左右逢原作么逢。绕寺寻山无好处，不知门外有双峰。
双峰二偈·其二
作者：楼钥
朝代：宋

道非身外亦非中，左右逢原作么逢。
遶寺寻山无好处，不知门外有双峰。
叔韶弟上连桂堂牌会群从
作者：楼钥
朝代：宋

我家簪绂百余年，书种于今幸有传。
折桂时能取黄牒，肯堂頼子挹青毡。
一新扁牓照华屋，共集尊罍招众贤。
须信后生尤可畏，要当争着祖生鞭。
叔韶弟上连桂堂牌会群从
作者：楼钥
朝代：宋

我家簪绂百馀年，书种于今幸有传。折桂时能取黄牒，肯堂赖子挹青毡。一新扁榜照华屋，共集尊罍招众贤。须信后生尤可畏，要当争著祖生鞭。
叔韶弟以退堂洪老诗来寄谢
作者：楼钥
朝代：宋

不受人天供，甘心乐隐居。坐穷千里目，笑拥一楼书。攻愧老无用，退堂闲有馀。相望可杭苇，何日访吾庐。
叔韶弟以退堂洪老诗来寄谢
作者：楼钥
朝代：宋

不受人天供，甘心乐隠居。
坐穷千里目，笑拥一楼书。
攻媿老无用，退堂闲有余。
相望可杭苇，何日访吾庐。
古梅遗张时可
作者：楼钥
朝代：宋

枝封苍藓澹花疎，一种风流高更孤。
试问约斋三百树，林中还有此枝无。
古梅遗张时可
作者：楼钥
朝代：宋

枝封苍藓澹花疏，一种风流高更孤。试问约斋三百树，林中还有此枝无。
句
作者：楼钥
朝代：宋

门前莫约频来客，坐上同观未见书。
史子仁碧沚·其二
作者：楼钥
朝代：宋

中川累石势嵯峩，城上遥岑耸翠螺。
旧说夕阳无限好，此中最得夕阳多。
史少师赐第赏芍药分韵得木字
作者：楼钥
朝代：宋

帝城有仙山，双径森万玉。洞户入深窈，突兀见华屋。相君领众客，红药想芬馥。霜刀妙裁剪，烟脂点冰縠。枝弱不胜花，翠叶共斜矗。向来争春风，桃李愧粗俗。百卉纷何在，庭树拥新绿。此花丈人行，俨立见幽独。相君戴花笑，和气俱可掬。人言此花胜，相君意倾属。谁知心广大，何物不蒙福。岂以庭中花，而肯弃凡木。君看择胜具，所在可追逐。自言居闲时，情话会亲族。一花有可观，烂赏费银烛。此心何拣择，寓意本无欲。以此宰天下，以此镇藩服。儿童与走卒，人人歌相国。有能达此观，春风四时足。
史少师赐第赏芍药分韵得木字
作者：楼钥
朝代：宋

帝城有僊山，双径森万玉。
洞户入深窈，突兀见华屋。
相君领众客，红药想芬馥。
霜刀妙裁剪，烟脂点冰縠。
枝弱不胜花，翠叶共斜矗。
向来争春风，桃李媿麤俗。
百卉纷何在，庭树拥新绿。
此花丈人行，俨立见幽独。
相君戴花笑，和气俱可掬。
人言此花胜，相君意倾属。
谁知心广大，何物不蒙福。
岂以庭中花，而肯弃凡木。
君看择胜具，所在可追逐。
自言居闲时，情话会亲族。
一花有可观，烂赏费银烛。
此心何拣择，寓意本无欲。
以此宰天下，以此镇藩服。
儿童与走卒，人人歌相国。
有能达此观，春风四时足。
史敷文挽词
作者：楼钥
朝代：宋

八行诸孙盛，三公嗣子贤。连收四鹗荐，祇欠一青毡。郎省刑章肃，侯邦政誉传。平生忧国意，赍志入重泉。学问源流远，乐哉贤父兄。人琴亡旧曲，风木怆寒声。深痛几成毁，沉痾汔丧生。孝恭无可憾，犹得傍佳城。少小相从久，自惭雌甲辰。交情日加厚，姻好晚逾亲。别去惊葭律，归来见棘人。西庄行乐地，望断为沾巾。
史敷文挽词·其一
作者：楼钥
朝代：宋
体裁：五言律诗

八行诸孙盛，三公嗣子贤。连收四鹗荐，祇欠一青毡。郎省刑章肃，侯邦政誉传。平生忧国意，赍志入重泉。
史敷文挽词·其三
作者：楼钥
朝代：宋
体裁：五言律诗

少小相从久，自惭雌甲辰。交情日加厚，姻好晚逾亲。别去惊葭律，归来见棘人。西庄行乐地，望断为沾巾。
史敷文挽词·其二
作者：楼钥
朝代：宋
体裁：五言律诗

学问源流远，乐哉贤父兄。人琴亡旧曲，风木怆寒声。深痛几成毁，沉痾汔丧生。孝恭无可憾，犹得傍佳城。
史文惠王挽词
作者：楼钥
朝代：宋

八行源流远，三师庆系遥。
枢庭先附凤，相国荐簪貂。
感会逢千载，荣华冠四朝。
甘盘称旧学，绮季簉储寮。
历数终归舜，羹墙欲见尧。
圣图滋广大，孝治极光昭。
善类茅连茹，英才楚刈翘。
经纶任钧轴，询访及刍荛。
未急宣攘狄，先求禹格苗。
吁谟裨庙筭，长策御天骄。
衮阙心勤补，羹和手自调。
临机杜如晦，处事李文饶。
越俗怀恩纪，闽人服教条。
羣公推治行，所至起民谣。
晚岁车垂薛，皇慈第赐萧。
精镠杯引寿，宝玉带横腰。
潭府辉宸翰，频年走使轺。
中书输尚父，封户溢票姚。
教子躬师道，传家作世标。
绅緌成继踵，铅椠到垂髫。
持论书还着，谈经烛屡烧。
官虽居鼎鼐，乐不改箪瓢。
门外车长满，樽前客载招。
人间等游戏，物表自消摇。
几见承三接，重来侍九韶。
桑榆方借暖，蒲柳叹先凋。
洮颒俄凭几，衣冠忽葬桥。
信能依日月，端合配宗祧。
贱子惭愚懵，平时荷。
史文惠王挽词
作者：楼钥
朝代：宋

八行源流远，三师庆系遥。枢庭先附凤，相国荐簪貂。感会逢千载，荣华冠四朝。甘盘称旧学，绮季簉储寮。历数终归舜，羹墙欲见尧。圣图滋广大，孝治极光昭。善类茅连茹，英才楚刈翘。经纶任钧轴，询访及刍荛。未急宣攘狄，先求禹格苗。吁谟裨庙算，长策御天骄。衮阙心勤补，羹和手自调。临机杜如晦，处事李文饶。越俗怀恩纪，闽人服教条。群公推治行，所至起民谣。晚岁车垂薛，皇慈第赐萧。精镠杯引寿，宝玉带横腰。潭府辉宸翰，频年走使轺。中书输尚父，封户溢票姚。教子躬师道，传家作世标。绅緌成继踵，铅椠到垂髫。持论书还著，谈经烛屡烧。官虽居鼎鼐，乐不改箪瓢。门外车长满，樽前客载招。人间等游戏，物表自消摇。几见承三接，重来侍九韶。桑榆方借暖，蒲柳叹先凋。洮颒俄凭几，衣冠忽葬桥。信能依日月，端合配宗祧。贱子惭愚懵，平时荷。
史清翁次前韵觅酒以金川玉友一枕瓶西安酒一斗送之次韵
作者：楼钥
朝代：宋

社中日相从，此意岂不真。其初定要约，深期往来频。今年苦多故，孤负四郊春。清和到新秋，其间足良辰。而我独抱痾，未能会嘉宾。近又得玉友，风味尤可人。思与君痛饮，欲招复逡巡。忽焉得新酒，亟遣径入唇。别有酒一斗，并使君意伸。我虽不敢尝，为洗胸中尘。
史清翁次前韵觅酒以金川玉友一枕瓶西安酒一斗送之次韵
作者：楼钥
朝代：宋

社中日相从，此意岂不真。
其初定要约，深期往来频。
今年苦多故，孤负四郊春。
清和到新秋，其间足良辰。
而我独抱痾，未能会嘉宾。
近又得玉友，风味尤可人。
思与君痛饮，欲招復逡巡。
忽焉得新酒，亟遣径入唇。
别有酒一斗，併使君意伸。
我虽不敢尝，为洗胸中尘。
史清翁谈诗走笔次韵
作者：楼钥
朝代：宋
体裁：五言律诗

公退门庭静，轻风辊絮毬。故人惊一见，小酌散千忧。西上不容久，东归又别愁。何当附舟尾，从此遂归休。
叶处士画貂蝉喜神见惠
作者：楼钥
朝代：宋

重烦妙手费丹铅，貌出衰容信宛然。
君看头颅已如许，岂堪头上着貂蝉。
叶处士画貂蝉喜神见惠
作者：楼钥
朝代：宋

重烦妙手费丹铅，貌出衰容信宛然。君看头颅已如许，岂堪头上著貂蝉。
吊仅老塔
作者：楼钥
朝代：宋

仅老相从五十朞，来瞻遗塔我心悲。
当时旧话无人说，空有门前洗钵池。
吊仅老塔
作者：楼钥
朝代：宋

仅老相从五十期，来瞻遗塔我心悲。当时旧话无人说，空有门前洗钵池。
吊王卿之丧次韵
作者：楼钥
朝代：宋
体裁：七言律诗

去岁同登百尺楼，相期春晚更重游。舟藏大壑夜俄去，桥跨清溪花自流。五纪情亲真是梦，四山风物总成愁。一朝千古尚何及，空使文皇叹薛收。
吊陈卫道墓
作者：楼钥
朝代：宋
体裁：七言律诗

平生学博更加详，和会三家尽较量。一觉可怜成梦蝶，多岐终是易亡羊。门前修竹连岩桂，道上芙蓉间海棠。何似刬除闲草木，青松一色荫高冈。
同倪正甫尚书游西湖
作者：楼钥
朝代：宋

旧说西湖比西子，君言西湖似贤士。于嗟契阔十五年，一日相逢祇如此。南山北山两高峰，春波滟滟摩青铜。未能荡桨穷胜处，倚栏一望开心胸。老我挂冠隐田里，岂知再见烟连水。小须夏日醉满荷，脱屣东归甘已矣。
同倪正甫尚书游西湖
作者：楼钥
朝代：宋

旧说西湖比西子，君言西湖似贤士。
于嗟契阔十五年，一日相逢祇如此。
南山北山两高峰，春波滟滟摩青铜。
未能荡桨穷胜处，倚栏一望开心胸。
老我挂冠隠田里，岂知再见烟连水。
小须夏日醉满荷，脱屣东归甘已矣。
同官登敕局小楼观雪
作者：楼钥
朝代：宋

去年岁丰登，雨晹应时须。所欠惟一雪，祈禳遍精庐。晚亦粗飘瞥，六花舞空虚。云气不待族，风伯随驱除。浅春寒尚深，忽见云模糊。撒盐压衡茅，晨兴粟生肤。随班上原庙，恍若登蓬壶。岧峣宫殿深，朱扉黄金铺。百神卫灵居，半天散琼琚。又疑守护严，宝网络明珠。参差鹓鹭行，簪笏皆沾濡。退归冷局中，窗间竹扶疏。为思此绝景，往往终年无。不应惮凌寒，闭门守红炉。为君登危楼，深杯泛驼酥。崔嵬瞻吴山，莽苍望西湖。琼枝宿饥鹰，玉街走韩卢。酒兴万里远，容我歌且呼。坐欲斲五言，所愧李与苏。君与工属联，灞桥去骑驴。
同官登敕局小楼观雪
作者：楼钥
朝代：宋

去年岁丰登，雨晹应时须。
所欠惟一雪，祈禳遍精庐。
晚亦粗飘瞥，六花舞空虚。
云气不待族，风伯随驱除。
浅春寒尚深，忽见云糢糊。
撒盐压衡茅，晨兴粟生肤。
随班上原庙，恍若登蓬壶。
岧嶤宫殿深，朱扉黄金铺。
百神卫灵居，半天散琼琚。
又疑守护严，宝网络明珠。
参差鹓鹭行，簪笏皆沾濡。
退归冷局中，窗间竹扶疎。
为思此绝景，往往终年无。
不应惮凌寒，闭门守红炉。
为君登危楼，深杯泛驼酥。
崔嵬瞻吴山，莽苍望西湖。
琼枝宿饥鹰，玉街走韩卢。
酒兴万里远，容我歌且呼。
坐欲斲五言，所媿李与苏。
君与工属联，灞桥去骑馿。
同年翁处度招游北山次韵
作者：楼钥
朝代：宋

不嫌屐齿碎莓苔，祇要吾人得得来。
见说飞泉高落涧，待寻曲水作流杯。
竹林素约羣贤集，鸡黍相过一笑开。
政恐清游自忘返，不应空棹酒船回。
同年翁处度招游北山次韵
作者：楼钥
朝代：宋

不嫌屐齿碎莓苔，祇要吾人得得来。见说飞泉高落涧，待寻曲水作流杯。竹林素约群贤集，鸡黍相过一笑开。政恐清游自忘返，不应空棹酒船回。
同年郑贵温寺丞直华文阁致仕次韵为贺
作者：楼钥
朝代：宋

先生久矣爱吾庐，绝胜扬雄宅一区。剩有珠宫来海石，不妨茅屋绕畦蔬。来书已许寻前诺，同社方将约并驱。更欲相邀预真率，车公岂可坐间无。倦游归骑自吴门，寻上封章叩帝阍。俞旨肆颁旌素节，华文进直示优恩。渊明妙句群贤和，疏傅佳名万古存。加我数年祈谢事，此心难与俗人论。
同年郑贵温寺丞直华文阁致仕次韵为贺·其一
作者：楼钥
朝代：宋
体裁：七言律诗

先生久矣爱吾庐，绝胜扬雄宅一区。剩有珠宫来海石，不妨茅屋绕畦蔬。来书已许寻前诺，同社方将约并驱。更欲相邀预真率，车公岂可坐间无。
同年郑贵温寺丞直华文阁致仕次韵为贺·其二
作者：楼钥
朝代：宋

倦游归骑自吴门，寻上封章叩帝阍。
俞旨肆颁旌素节，华文进直示优恩。
渊明妙句群贤和，疎傅佳名万古存。
加我数年祈谢事，此心难与俗人论。
同年郑贵温寺丞直华文阁致仕次韵为贺·其二
作者：楼钥
朝代：宋

倦游归骑自吴门，寻上封章叩帝阍。俞旨肆颁旌素节，华文进直示优恩。渊明妙句群贤和，疏傅佳名万古存。加我数年祈谢事，此心难与俗人论。
同王原庆知道游天童
作者：楼钥
朝代：宋

旧游曾记梦中身，一日重来白发新。行尽杉松三十里，看来楼阁几由旬。狎鸥亭外波澜阔，宿鹭池边草木春。自笑赋归如许久，始来此地作闲人。
同王原庆知道游天童
作者：楼钥
朝代：宋

旧游曾记梦中身，一日重来白髮新。
行尽杉松三十里，看来楼阁几由旬。
狎鸥亭外波澜阔，宿鹭池边草木春。
自笑赋归如许久，始来此地作闲人。
后圃
作者：楼钥
朝代：宋

春雨才晴气已和，暖风吹动百花窠。绝怜玉屑如吾发，绿者全稀白者多。
后圃
作者：楼钥
朝代：宋

春雨才晴气已和，暖风吹动百花窠。
绝怜玉屑如吾髮，绿者全稀白者多。
吕崇德挽词
作者：楼钥
朝代：宋

剸剧推才刃，临机妙斲轮。传家得清白，满腹是精神。未上金闺籍，空留花县春。善人阳报在，兰玉正诜诜。回首情亲处，相过濑水阳。十年能几见，一疾痛云亡。县郭山空秀，家园橘自霜。主人今已矣，鸥鹭亦凄凉。
吕崇德挽词·其一
作者：楼钥
朝代：宋
体裁：五言律诗

剸剧推才刃，临机妙斲轮。传家得清白，满腹是精神。未上金闺籍，空留花县春。善人阳报在，兰玉正诜诜。
吕崇德挽词·其二
作者：楼钥
朝代：宋
体裁：五言律诗

回首情亲处，相过濑水阳。十年能几见，一疾痛云亡。县郭山空秀，家园橘自霜。主人今已矣，鸥鹭亦凄凉。
启霞冰壶亭
作者：楼钥
朝代：宋
体裁：七言绝句

拍拍新漪彻底清，两山写照翠光凝。笑看风动縠纹起，坐我玉壶春夜冰。
吴参议达观斋
作者：楼钥
朝代：宋

君不见大鹏与鸒鸠，自适俱是逍遥游。
又不见大椿视朝菌，一修一短终期尽。
况乎秋豪为大泰山小，莫寿殇子彭为夭。
漆园老子超众作，立论虽奇定非矫。
鳬胫从短鹤胫长，蛮触亦能成战场。
誉尧非桀两置之，读书博簺俱亡羊。
世人颠倒名利途，跻攀分寸争锱铢。
河伯犹惊北海若，井蛙酰鸡何足诛。
试同万众走城市，跃马徒行分贱贵。
却登高处望尘中，但见纷纷如聚蚁。
暂高犹尔况真高，神游八表非矜豪。
宁能高举去人世，勿以役役随滔滔。
是知达人有大观，蝶梦为周聊自玩。
翛然无入不自得，处若终身仕成漫。
吴侯晚到东海滨，饱谙世故无戚欣。
相逢一笑成莫逆，似知我亦箇中人。
吴参议达观斋
作者：楼钥
朝代：宋

君不见大鹏与鸒鸠，自适俱是逍遥游。又不见大椿视朝菌，一脩一短终期尽。况乎秋豪为大泰山小，莫寿殇子彭为夭。漆园老子超众作，立论虽奇定非矫。凫胫从短鹤胫长，蛮触亦能成战场。誉尧非桀两置之，读书博簺俱亡羊。世人颠倒名利途，跻攀分寸争锱铢。河伯犹惊北海若，井蛙醯鸡何足诛。试同万众走城市，跃马徒行分贱贵。却登高处望尘中，但见纷纷如聚蚁。暂高犹尔况真高，神游八表非矜豪。宁能高举去人世，勿以役役随滔滔。是知达人有大观，蝶梦为周聊自玩。翛然无入不自得，处若终身仕成漫。吴侯晚到东海滨，饱谙世故无戚欣。相逢一笑成莫逆，似知我亦个中人。
吴大监挽词
作者：楼钥
朝代：宋

庠校声名早，朝廷誉望尊。忠言如日皎，笑语若春温。四拥皇华节，屡登金马门。用才终不尽，流庆在仍昆。旷典将行日，南宫得舍人。铨衡轻易地，造化漫劳神。旧事谁能记，交情我独亲。吁嗟三昧手，不见掌丝纶。
吴大监挽词·其一
作者：楼钥
朝代：宋
体裁：五言律诗

庠校声名早，朝廷誉望尊。忠言如日皎，笑语若春温。四拥皇华节，屡登金马门。用才终不尽，流庆在仍昆。
吴大监挽词·其二
作者：楼钥
朝代：宋
体裁：五言律诗

旷典将行日，南宫得舍人。铨衡轻易地，造化漫劳神。旧事谁能记，交情我独亲。吁嗟三昧手，不见掌丝纶。
吴少由惠诗百篇久未及谢又以委贶勉次来韵
作者：楼钥
朝代：宋

江左一世称名公，首出刘惔与王濛。自高直以天自况，何止数仞言高墉。虚声一传实何在，但知景附而风从。我朝诸公门户阔，普纳万象如虚空。群才俱入大炉鞴，铸人端如金在镕。又如东君一布令，白者自白红自红。岩岩千载玉局老，少年径以吾道东。首干乐全次六一，二公自是燕许宗。奏篇六论初流传，四海一日俱承风。其间杰出六君子，香薰班马尤为浓。涪翁又分江西派，作图序次由本中。哦诗作文各务实，荐鹗不愧北海融。坐令文物掩前代，主盟岂非诸老功。固知文气僵湜籍，亦许诗律沾徐洪。宛丘诸黄接前辈，宜有此甥风味同。蚤尝决胜翰墨场，笔端豪健谁争工。新篇句句多洒落，妙画字字真玲珑。惜哉生晚百馀载，欧苏之门欠登龙。尚兹踸踔未阔步，吞舟之鱼沟岂容。我方投老与世隔，映窗爱景方朣胧。十年屏居可罗爵，何人来顾一秃翁。俨然衣冠见吾子，文书衔袖名自通。向来两卷馀百篇，讽味抵今未能穷。更携大篇如拱璧，刻画无盐贲孤踪。人言霜蹄骋夷路，我今秋隼凌三峰。爱余过厚拟前良，此事如何著得侬。老我不入杞梓林，峄阳深隐如孤桐。平生习气扫欲尽，只有愧处著力攻。子归求之有馀师，惟知叹息锦绣胸。时时杖屦许来往，庶可岁寒相始终。
吴少由惠诗百篇久未及谢又以委贶勉次来韵
作者：楼钥
朝代：宋

江左一世称名公，首出刘惔与王蒙。
自高直以天自况，何止数仞言高墉。
虚声一传实何在，但知景附而风从。
我朝诸公门户阔，普纳万象如虚空。
羣才俱入大鑪鞴，铸人端如金在镕。
又如东君一布令，白者自白红自红。
岩岩千载玉局老，少年径以吾道东。
首干乐全次六一，二公自是燕许宗。
奏篇六论初流传，四海一日俱承风。
其间杰出六君子，香熏班马尤为浓。
涪翁又分江西派，作图序次由本中。
哦诗作文各务实，荐鹗不媿北海融。
坐令文物掩前代，主盟岂非诸老功。
固知文气僵湜籍，亦许诗律沾徐洪。
宛丘诸黄接前辈，宜有此甥风味同。
蚤尝决胜翰墨场，笔端豪健谁争工。
新篇句句多洒落，妙画字字真玲珑。
惜哉生晚百余载，欧苏之门欠登龙。
尚兹踸踔未阔步，吞舟之鱼沟岂容。
我方投老与世隔，映窗爱景方朣胧。
十年屏居可罗爵，何人来顾一秃翁。
俨然衣冠见吾子，文书衔袖名自通。
向来两卷余百篇，讽味抵今未能穷。
更携大篇如拱璧，刻画无盐贲孤踪。
人言霜蹄骋夷路，我今秋隼凌三峯。
爱余过厚拟前良，此事如何着得侬。
老我不入杞梓林，峄阳深隠如孤桐。
平生习气扫欲尽，只有媿处着力攻。
子归求之有余师，惟知嘆息锦绣胸。
时时杖屦许来往，庶可岁寒相始终。
吴山井
作者：楼钥
朝代：宋

钱塘东南一都会，西湖宛在高城外。凿为六井引入城，唐相邺侯功尚在。吴山横亘城中央，左右江湖尽襟带。寒泉迸溢清且甘，发自灵源匪分派。天目两乳龙凤来，秀气所钟此其最。海滨斥卤润作咸，安得一泉独滂沛。四朝驻跸八十年，民聚五方真众大。抱瓮桔槔万夫汲，飞泉仰流筒吸快。大旱不乾潦不溢，数里赪肩竞分卖。人言神龙宅其下，济物阴功至今在。川泽固多资灌溉，此井犹能济阛阓。皇家德泽如此泉，福祚与之俱不改。
吴山井
作者：楼钥
朝代：宋

钱塘东南一都会，西湖宛在高城外。
凿为六井引入城，唐相邺侯功尚在。
吴山横亘城中央，左右江湖尽襟带。
寒泉迸溢清且甘，发自灵源匪分派。
天目两乳龙凤来，秀气所钟此其最。
海滨斥卤润作咸，安得一泉独滂沛。
四朝驻跸八十年，民聚五方真众大。
抱瓮桔槹万夫汲，飞泉仰流筒吸快。
大旱不干潦不溢，数里赪肩竞分卖。
人言神龙宅其下，济物阴功至今在。
川泽固多资灌溉，此井犹能济阛阓。
皇家德泽如此泉，福祚与之俱不改。
吴待制挽词
作者：楼钥
朝代：宋

御史再乘骢，忠言沃帝聪。处心平似水，疾恶迅如风。遇合嗟何晚，论思信有功。惜哉辛佐治，竟不到三公。三仕入储闱，堂堂夹日飞。初同四皓起，终作二疏归。冰玉清班近，衣冠盛事稀。间居忽仙去，西望是邪非。东甬与宾兴，文闱赖主盟。菲葑无下体，衣钵有门生。剑佩今何处，樽罍空复情。自惭无报所，老泪为君倾。
吴待制挽词·其一
作者：楼钥
朝代：宋
体裁：五言律诗

御史再乘骢，忠言沃帝聪。处心平似水，疾恶迅如风。遇合嗟何晚，论思信有功。惜哉辛佐治，竟不到三公。
吴待制挽词·其三
作者：楼钥
朝代：宋

东甬与宾兴，文闱赖主盟。菲葑无下体，衣钵有门生。剑佩今何处，樽罍空复情。自惭无报所，老泪为君倾。
吴待制挽词·其三
作者：楼钥
朝代：宋

东甬与宾兴，文闱頼主盟。
菲葑无下体，衣钵有门生。
剑佩今何处，樽罍空復情。
自惭无报所，老泪为君倾。
吴待制挽词·其二
作者：楼钥
朝代：宋

三仕入储闱，堂堂夹日飞。
初同四皓起，终作二疎归。
冰玉清班近，衣冠盛事稀。
间居忽仙去，西望是邪非。
吴待制挽词·其二
作者：楼钥
朝代：宋

三仕入储闱，堂堂夹日飞。初同四皓起，终作二疏归。冰玉清班近，衣冠盛事稀。间居忽仙去，西望是邪非。
吴江舟中
作者：楼钥
朝代：宋

阿连久矣共一被，小别愁生夜无寐。
风帆将我上征途，回首江山忽千里。
小舟横卧吴江水，梦回依约萧斋裏。
五更漏急月黄昏，乌鹊一声人未起。
吴江舟中
作者：楼钥
朝代：宋

阿连久矣共一被，小别愁生夜无寐。风帆将我上征途，回首江山忽千里。小舟横卧吴江水，梦回依约萧斋里。五更漏急月黄昏，乌鹊一声人未起。
吴通判挽词
作者：楼钥
朝代：宋
体裁：五言律诗

一死交情见，乡评重此翁。素车奔夕梦，绣被落天风。身任朋僚责，心忘尺寸功。毋书卓行传，非介亦非通。
周伯范棋会以足疾不赴走笔寄坐客
作者：楼钥
朝代：宋
体裁：古风

里闾讲棋社，大要率且真。岂惟简苛礼，正欲聚首频。向来赏花约，深恐负此春。春来顾多事，殆如参与辰。今朝怡怡堂，坐上凡几宾。默计病或故，约略三数人。益知会合难，举酒勿问巡。棋枰谁胜负，清新想歌唇。僵卧一榻上，执热难屈伸。斐然申前盟，余将踵后尘。
周太博挽词
作者：楼钥
朝代：宋

雨涨双溪水，风高五柳堂。论交成莫逆，抚事祇堪伤。访雪无回棹，面山空夕阳。乱莺穿绿树，谁复为传觞。
周太博挽词
作者：楼钥
朝代：宋

雨涨双溪水，风高五柳堂。
论交成莫逆，抚事祇堪伤。
访雪无回棹，面山空夕阳。
乱鶑穿绿树，谁復为传觞。
周左司挽词
作者：楼钥
朝代：宋

从政心无愧，敢言人所难。精忠忧世切，清节照人寒。交臂失持橐，乞身终考槃。老成今已矣，西望涕汍澜。乙丑慈恩会，今几六十霜。轺车来握节，相府记传觞。诗薮怀高隐，邮筒见短章。不堪千里隔，丹旐想飞扬。
周左司挽词·其一
作者：楼钥
朝代：宋

从政心无媿，敢言人所难。
精忠忧世切，清节照人寒。
交臂失持橐，乞身终考槃。
老成今已矣，西望涕汍澜。
周左司挽词·其一
作者：楼钥
朝代：宋

从政心无愧，敢言人所难。精忠忧世切，清节照人寒。交臂失持橐，乞身终考槃。老成今已矣，西望涕汍澜。
周左司挽词·其二
作者：楼钥
朝代：宋

乙丑慈恩会，今几六十霜。轺车来握节，相府记传觞。诗薮怀高隐，邮筒见短章。不堪千里隔，丹旐想飞扬。
周左司挽词·其二
作者：楼钥
朝代：宋

乙丑慈恩会，今几六十霜。
轺车来握节，相府记传觞。
诗薮怀高隠，邮筒见短章。
不堪千里隔，丹旐想飞扬。
周德远挽词
作者：楼钥
朝代：宋
体裁：五言律诗

家世传儒业，乡邦耸义风。将迎无倦色，交友尽名公。太学飞声早，浮生转首空。怡如堂下月，犹照紫荆丛。
周路分挽词
作者：楼钥
朝代：宋

蚤负功名志，从戎岂素心。治军先肃靖，游艺亦精深。湖海开豪气，云天廓义襟。高门尚馀庆，兰玉正森森。台岭论交契，天街惜别离。飞书能几到，埋璧遽成悲。旧识归樵句，愁看结局诗。紫髯无复梦，空有泪交颐。
周路分挽词·其一
作者：楼钥
朝代：宋

蚤负功名志，从戎岂素心。
治军先肃靖，游艺亦精深。
湖海开豪气，云天廓义襟。
高门尚余庆，兰玉正森森。
周路分挽词·其一
作者：楼钥
朝代：宋

蚤负功名志，从戎岂素心。治军先肃靖，游艺亦精深。湖海开豪气，云天廓义襟。高门尚馀庆，兰玉正森森。
周路分挽词·其二
作者：楼钥
朝代：宋

台岭论交契，天街惜别离。飞书能几到，埋璧遽成悲。旧识归樵句，愁看结局诗。紫髯无复梦，空有泪交颐。
周路分挽词·其二
作者：楼钥
朝代：宋

台岭论交契，天街惜别离。
飞书能几到，埋璧遽成悲。
旧识归樵句，愁看结局诗。
紫髯无復梦，空有泪交颐。
咏蜡梅水仙
作者：楼钥
朝代：宋

二株巧笑出兰房，玉质檀姿各自芳。品格雅称仙子态，精神疑著道家黄。宓妃漫诧凌波步，汉殿徒翻半额妆。一味真香清且绝，明窗相对古冠裳。
哭王知几墓
作者：楼钥
朝代：宋

知几少也爽，万事笑谈了。自谓颇寡合，见我辄倾倒。百年能几见，一别迹如扫。父子俱埋璧，乌乎何其早。向来论文酒，和泪倾宿草。此意谁复知，寤叹令人老。
哭王知几墓
作者：楼钥
朝代：宋

知几少也爽，万事笑谈了。
自谓颇寡合，见我辄倾倒。
百年能几见，一别迹如扫。
父子俱埋璧，乌乎何其早。
向来论文酒，和泪倾宿草。
此意谁復知，寤叹令人老。
哭表弟汪去伪墓
作者：楼钥
朝代：宋

内弟幼而敏，抗志欲决科。一行试曹掾，吏才犹患多。谓当为时用，舌在如命何。通籍已艰阻，入幕终蹉跎。我生依外家，侵寻阅羲娥。视君如同气，竹马声相和。少长联研席，词场深琢磨。相期到晚岁，杖屦俱婆娑。宁知五年别，君随东逝波。忆同戍溪行，我马君乘骡。马驽费十驾，骡后已倍过。重来意惨怆，树拥山嵯峨。嗟君父与兄，相望空山阿。宿草埋白璧，寒风撼林柯。沉吟痛畴昔，有泪如悬河。
哭表弟汪去僞墓
作者：楼钥
朝代：宋

内弟幼而敏，抗志欲决科。
一行试曹掾，吏才犹患多。
谓当为时用，舌在如命何。
通籍已艰阻，入幕终蹉跎。
我生依外家，侵寻阅羲娥。
视君如同气，竹马声相和。
少长联研席，词场深琢磨。
相期到晚岁，杖屦俱婆娑。
宁知五年别，君随东逝波。
忆同戍溪行，我马君乘驘。
马驽费十驾，驘后已倍过。
重来意惨怆，树拥山嵯峩。
嗟君父与兄，相望空山阿。
宿草埋白璧，寒风撼林柯。
沉吟痛畴昔，有泪如悬河。
唐舍人挽词
作者：楼钥
朝代：宋

雁塔名三世，螭坳侍九重。循循仪学馆，谔谔著囊封。至性悲三釜，高怀薄万钟。典刑伤不见，衰涕忽无从。夷路方驰辔，甘泉喜问津。庙廊平日志，露电百年身。搯掌虽多恨，为箕自有人。发棠阴德在，阳报质苍旻。
唐舍人挽词·其一
作者：楼钥
朝代：宋

雁塔名三世，螭坳侍九重。循循仪学馆，谔谔著囊封。至性悲三釜，高怀薄万钟。典刑伤不见，衰涕忽无从。
唐舍人挽词·其一
作者：楼钥
朝代：宋

鴈塔名三世，螭蚴侍九重。
循循仪学馆，谔谔着囊封。
至性悲三釜，高怀薄万钟。
典刑伤不见，衰涕忽无从。
唐舍人挽词·其二
作者：楼钥
朝代：宋
体裁：五言律诗

夷路方驰辔，甘泉喜问津。庙廊平日志，露电百年身。搯掌虽多恨，为箕自有人。发棠阴德在，阳报质苍旻。
唤仙阁
作者：楼钥
朝代：宋

上到危层莫唤仙，祇凭横槛挹江天。江天如许来借眼，何用征侨更偓佺。多少寻仙更不还，渺茫竟堕有无閒。使其真有毋庸唤，仙自曾城我自山。
唤仙阁·其一
作者：楼钥
朝代：宋
体裁：七言绝句

上到危层莫唤仙，祇凭横槛挹江天。江天如许来借眼，何用征侨更偓佺。
唤仙阁·其三
作者：楼钥
朝代：宋
体裁：五言律诗

犯暑来登览，松风为洒然。龙泉澄古井，虹影卧中川。万簇寒林秀，四山秋色鲜。诗翁不可见，况敢唤飞仙。
唤仙阁·其二
作者：楼钥
朝代：宋
体裁：七言绝句

多少寻仙更不还，渺茫竟堕有无閒。使其真有毋庸唤，仙自曾城我自山。
商侍郎挽词
作者：楼钥
朝代：宋

矫矫真御史，风生白笔端。出持肤使节，始著侍臣冠。给饟鬓先雪，筹边心为寒。天乎惊玉折，不及上金銮。所至仁声著，甘棠几去思。敬姜嗟哭子，伯道痛无儿。郎省伤连璧，文闱见刻辞。边民纷堕泪，忍读岘山碑。
商侍郎挽词·其一
作者：楼钥
朝代：宋

矫矫真御史，风生白笔端。
出持肤使节，始着侍臣冠。
给饟鬓先雪，筹边心为寒。
天乎惊玉折，不及上金銮。
商侍郎挽词·其一
作者：楼钥
朝代：宋

矫矫真御史，风生白笔端。出持肤使节，始著侍臣冠。给饟鬓先雪，筹边心为寒。天乎惊玉折，不及上金銮。
商侍郎挽词·其二
作者：楼钥
朝代：宋

所至仁声着，甘棠几去思。
敬姜嗟哭子，伯道痛无儿。
郎省伤连璧，文闱见刻辞。
边民纷堕泪，忍读岘山碑。
商侍郎挽词·其二
作者：楼钥
朝代：宋

所至仁声著，甘棠几去思。敬姜嗟哭子，伯道痛无儿。郎省伤连璧，文闱见刻辞。边民纷堕泪，忍读岘山碑。
喜雨次甄云卿监簿韵
作者：楼钥
朝代：宋
体裁：七言律诗

四郊苗槁勃然兴，顿觉欢声满郡城。行且刈云成岁事，敢因喜雨记亭名。昔如鱼在釜中活，今见龙从地上行。忧国愿丰同此乐，读君佳句欲风生。
喜雨次韵併呈郡守吴居父·其三
作者：楼钥
朝代：宋

雨师争自效，风伯尚何施。
膏泽由分阃，空餐媿奉祠。
农功今可济，水利更毋隳。
喜雨无烦记，行人口似碑。
喜雨次韵并呈郡守吴居父
作者：楼钥
朝代：宋

一旱祷而雨，此心天与通。为霖三日足，起舞万家同。破块朝方爽，翻盆夜正中。随车真响应，巫觋又何功。洗印日无几，载芟春已祈。龙神来鄮岭，香炷爇流眉。自笑受廛许，堪为学稼迟。洋洋添野水，已足乐吾饥。雨师争自效，风伯尚何施。膏泽由分阃，空餐愧奉祠。农功今可济，水利更毋隳。喜雨无烦记，行人口似碑。
喜雨次韵并呈郡守吴居父·其一
作者：楼钥
朝代：宋
体裁：五言律诗

一旱祷而雨，此心天与通。为霖三日足，起舞万家同。破块朝方爽，翻盆夜正中。随车真响应，巫觋又何功。
喜雨次韵并呈郡守吴居父·其三
作者：楼钥
朝代：宋

雨师争自效，风伯尚何施。膏泽由分阃，空餐愧奉祠。农功今可济，水利更毋隳。喜雨无烦记，行人口似碑。
喜雨次韵并呈郡守吴居父·其二
作者：楼钥
朝代：宋
体裁：五言律诗

洗印日无几，载芟春已祈。龙神来鄮岭，香炷爇流眉。自笑受廛许，堪为学稼迟。洋洋添野水，已足乐吾饥。
喜雪
作者：楼钥
朝代：宋
体裁：七言律诗

晓风吹起雪漫漫，来兆丰年喜有端。玉树琼枝无限好，雪窗高阁不胜寒。直疑天上梅花落，莫作人间柳絮看。我欲乘风游汗漫，倚栏空自羡飞翰。
国仲观迁居尹隩访别
作者：楼钥
朝代：宋

晚年来定一枝巢，到处盖头无把茅。又欲浮家过尹隩，何殊乐道向莘郊。君今去此难招隐，老更从谁可定交。见说衡门临野水，秋深容我去推敲。
国仲观迁居尹隩访别
作者：楼钥
朝代：宋

晚年来定一枝巢，到处盖头无把茅。
又欲浮家过尹隩，何殊乐道向莘郊。
君今去此难招隠，老更从谁可定交。
见说衡门临野水，秋深容我去推敲。
国清寺
作者：楼钥
朝代：宋
体裁：七言律诗

夹道青松引客来，五峰双涧拥楼台。丰干饶舌留公案，隋帝遗书暗古煤。最喜亲知来里社，真成春月上天台。阴云扫尽寻幽去，佳处端疑为我开。
士颖弟作真率会次韵
作者：楼钥
朝代：宋

何羡祖希情好隆，朱陈累世意交通。
舅甥巾屦频相接，兄弟樽罍喜更同。
参坐幸容攻媿子，主盟全頼适斋翁。
日来愈得清闲趣，斗酒不妨时一中。
士颖弟作真率会次韵
作者：楼钥
朝代：宋

何羡祖希情好隆，朱陈累世意交通。舅甥巾屦频相接，兄弟樽罍喜更同。参坐幸容攻愧子，主盟全赖适斋翁。日来愈得清闲趣，斗酒不妨时一中。
复见官军诗
作者：楼钥
朝代：宋

元帅平京邑，欢声夹道闻。不图当此日，复得见官军。将钺来何莫，壶浆意已勤。重瞻貔虎士，尽扫犬羊群。王旅方驰电，民心极望云。长安十万户，拭目待吾君。
夜坐
作者：楼钥
朝代：宋

晚凉徐步出柴扃，万变浮云在窈冥。
浓似铁山擎缺月，薄于春絮透疎星。
正欣夜久沉天籁，尤喜空明鬰帝青。
雨气未平龙欲动，电光前后射中庭。
夜坐
作者：楼钥
朝代：宋

晚凉徐步出柴扃，万变浮云在窈冥。浓似铁山擎缺月，薄于春絮透疏星。正欣夜久沉天籁，尤喜空明郁帝青。雨气未平龙欲动，电光前后射中庭。
夜坐
作者：楼钥
朝代：宋

重云烟雨日冥冥，柱础流津意未晴。赖得溪风送云出，放开山月照人明。纷纭世态长松影，荏苒时光流水声。坐久萧然转琴轴，为君更作九皋鸣。
夜坐
作者：楼钥
朝代：宋

重云烟雨日冥冥，柱础流津意未晴。
頼得溪风送云出，放开山月照人明。
纷纭世态长松影，荏苒时光流水声。
坐久萧然转琴轴，为君更作九皋鸣。
夜坐烧香台
作者：楼钥
朝代：宋
体裁：五言律诗

长昼苦炎热，夜分凉始生。电中千嶂立，琴外一蛩鸣。急雨催诗思，遥空答鼓声。谁知一府地，得此意凄清。
夜携家登南渡桥
作者：楼钥
朝代：宋
体裁：五言律诗

几过长桥下，清宵得意行。风高江水急，月上海潮生。空迥寒逾峭，更深境过清。扁舟难久驻，转柂问归程。
夜游独峰下
作者：楼钥
朝代：宋

峯背正白月舒光，峯影横野万丈强。
仰之弥高立卓尔，蔽遮星斗摩穹苍。
半秋风露清彻骨，望望直欲随风翔。
归寻玉虚步松径，月轮正涌门中央。
夜游独峰下
作者：楼钥
朝代：宋

峰背正白月舒光，峰影横野万丈强。仰之弥高立卓尔，蔽遮星斗摩穹苍。半秋风露清彻骨，望望直欲随风翔。归寻玉虚步松径，月轮正涌门中央。
夜读王承家县丞诗编
作者：楼钥
朝代：宋

向来深夜快挥犀，不听清谈又许时。净洗昏眸急呼烛，为君读尽一编诗。鍊句工深兴味长，固知家学富青箱。莫言一脔能尝鼎，更欲为余倾锦囊。
夜读王承家县丞诗编·其一
作者：楼钥
朝代：宋

向来深夜快挥犀，不听清谈又许时。净洗昏眸急呼烛，为君读尽一编诗。
夜读王承家县丞诗编·其一
作者：楼钥
朝代：宋

向来深夜快挥犀，不听清谈又许时。
浄洗昏眸急呼烛，为君读尽一编诗。
夜读王承家县丞诗编·其二
作者：楼钥
朝代：宋

炼句工深兴味长，固知家学富青箱。
莫言一脔能尝鼎，更欲为余倾锦囊。
夜读王承家县丞诗编·其二
作者：楼钥
朝代：宋

鍊句工深兴味长，固知家学富青箱。莫言一脔能尝鼎，更欲为余倾锦囊。
大梅山
作者：楼钥
朝代：宋

此山名大梅，驱车入山麓。试问山中人，山名竟谁属。禅家开道场，为说梅子熟。仙家指为岩，曾此隐梅福。或云古有梅，其大蔽山谷。至今二梅梁，灵响皆其族。他山抗惊湍，禹祠横殿屋。三者尚谁凭，禅师有遗躅。馀皆不可辨，安得究图录。但爱山又山，乔林间脩竹。
大梅山
作者：楼钥
朝代：宋

此山名大梅，驱车入山麓。
试问山中人，山名竟谁属。
禅家开道场，为说梅子熟。
僊家指为岩，曾此隠梅福。
或云古有梅，其大蔽山谷。
至今二梅梁，灵响皆其族。
他山抗惊湍，禹祠横殿屋。
三者尚谁凭，禅师有遗躅。
余皆不可辨，安得究图录。
但爱山又山，乔林间修竹。
大雪赵振文寄诗言乘月泛舟清甚次韵
作者：楼钥
朝代：宋

老我心知笔力衰，颇欣腊雪瑞清时。三茅奇观亦难遇，白玉峰头灯万枝。万玉真妃摇佩琚，梁园授简属相如。莫嫌一水限吴越，两岸交辉合太虚。雪光绝胜水银银，未觉仙家隔一尘。真境宜君著佳句，赏心乐事更良辰。见说中宵泛綵舟，何人同赏大江流。阳冰伯雪应为伴，更约禅人白道猷。旧闻老具擅诗声，夜泛钱塘向凤城。今日清游更豪逸，雪花和月带潮生。
大雪赵振文寄诗言乘月泛舟清甚次韵·其一
作者：楼钥
朝代：宋
体裁：七言绝句

老我心知笔力衰，颇欣腊雪瑞清时。三茅奇观亦难遇，白玉峰头灯万枝。
大雪赵振文寄诗言乘月泛舟清甚次韵·其三
作者：楼钥
朝代：宋

雪光绝胜水银银，未觉仙家隔一尘。真境宜君著佳句，赏心乐事更良辰。
大雪赵振文寄诗言乘月泛舟清甚次韵·其三
作者：楼钥
朝代：宋

雪光绝胜水银银，未觉僊家隔一尘。
真境宜君着佳句，赏心乐事更良辰。
大雪赵振文寄诗言乘月泛舟清甚次韵·其二
作者：楼钥
朝代：宋
体裁：七言绝句

万玉真妃摇佩琚，梁园授简属相如。莫嫌一水限吴越，两岸交辉合太虚。
大雪赵振文寄诗言乘月泛舟清甚次韵·其五
作者：楼钥
朝代：宋
体裁：七言绝句

旧闻老具擅诗声，夜泛钱塘向凤城。今日清游更豪逸，雪花和月带潮生。
大雪赵振文寄诗言乘月泛舟清甚次韵·其四
作者：楼钥
朝代：宋
体裁：七言绝句

见说中宵泛綵舟，何人同赏大江流。阳冰伯雪应为伴，更约禅人白道猷。
大龙湫
作者：楼钥
朝代：宋

北上太行东禹穴，雁荡山中最奇绝。龙湫一派天下无，万口赞扬同一舌。行行路入两山间，踏碎苔痕屐将折。山穷路断脚力尽，始见银河落双阙。矩罗宴坐看不厌，骚人弄词困搜抉。谢公千载有遗恨，李杜复生吟不彻。我游石门称胜地，未信此湫真卓越。一来气象大不侔，石屏倚天惊鬼设。飞泉直自天际来，来处益高声益烈。从他倒泻三峡流，到此谁能定优劣。雁山佳趣得要领，一日尽游神恶亵。骊龙高卧唤不应，自愧笔端无电掣。轮囷萧索湍不怒，非雾非烟亦非雪。我闻涷雨初霁时，喷击生风散空阔。更期雨后再来看，净洗一生烦恼热。
大龙湫
作者：楼钥
朝代：宋

北上太行东禹穴，鴈荡山中最奇绝。
龙湫一派天下无，万口赞扬同一舌。
行行路入两山间，踏碎苔痕屐将折。
山穷路断脚力尽，始见银河落双阙。
矩罗宴坐看不厌，骚人弄词困搜抉。
谢公千载有遗恨，李杜復生吟不彻。
我游石门称胜地，未信此湫真卓越。
一来气象大不侔，石屏倚天惊鬼设。
飞泉直自天际来，来处益高声益烈。
从他倒泻三峡流，到此谁能定优劣。
鴈山佳趣得要领，一日尽游神恶亵。
骊龙高卧唤不应，自媿笔端无电掣。
轮囷萧索湍不怒，非雾非烟亦非雪。
我闻涷雨初霁时，喷击生风散空阔。
更期雨后再来看，浄洗一生烦恼热。
天台道中口占
作者：楼钥
朝代：宋
体裁：七言绝句

路上人家短竹篱，缫蚕刈麦自熙熙。可怜日对千寻瀑，不解閒吟半字书。
天姥岭
作者：楼钥
朝代：宋
体裁：七言绝句

剡水迂回彻底清，滥觞从此一泓澄。晓来蜡屐冲寒上，踏碎山头十里冰。
天寒割蜜房诗
作者：楼钥
朝代：宋
体裁：五言排律

场圃功初毕，天寒乐岁穰。山居收蜜课，檐外割蜂房。弱羽依晴日，纤腰怯晓霜。铅刀开户牖，棘匕荐甘香。作室何时再，趋衙未用忙。百花辛苦处，今日为君尝。
天童玲珑岩
作者：楼钥
朝代：宋
体裁：七言律诗

扪萝历栈上层峰，寖觉芒鞋踏半空。七窍几时开浑沌，八窗无处不玲珑。已欣古洞容身过，直恐丹丘有路通。俯视人间懒归去，拂衣径欲御天风。
天竺祷晴
作者：楼钥
朝代：宋
体裁：七言律诗

早奉天香祷白衣，迟明宿雾故凄迷。忽惊红日穿林薄，无数碧山明涧溪。上竺寺连中竺寺，苏公堤映白公堤。湖光一碧几千顷，剩捲荷香送马蹄。
太上皇帝圣体清康老母进封信安郡太夫人适斋除敷文阁学士有诗为贺次韵
作者：楼钥
朝代：宋

清朝孝治古无伦，通籍推恩总及亲。八秩升班惟二老，九龄拜命更何人。春初庆席欢犹在，岁晚宸纶喜共新。须信长年多富贵，祇因同见会昌春。吾母年高绝等伦，痴儿何幸得荣亲。九重锡类真千载，八座承恩只一人。共仰外门流庆远，喜同介弟宠光新。两家盛事人争贺，和气薰为腊里春。
太上皇帝圣体清康老母进封信安郡太夫人适斋除敷文阁学士有诗为贺次韵·其一
作者：楼钥
朝代：宋
体裁：七言律诗

清朝孝治古无伦，通籍推恩总及亲。八秩升班惟二老，九龄拜命更何人。春初庆席欢犹在，岁晚宸纶喜共新。须信长年多富贵，祇因同见会昌春。
太上皇帝圣体清康老母进封信安郡太夫人适斋除敷文阁学士有诗为贺次韵·其二
作者：楼钥
朝代：宋

吾母年高绝等伦，痴儿何幸得荣亲。
九重锡类真千载，八座承恩只一人。
共仰外门流庆远，喜同介弟宠光新。
两家盛事人争贺，和气熏为腊裏春。
太上皇帝圣体清康老母进封信安郡太夫人适斋除敷文阁学士有诗为贺次韵·其二
作者：楼钥
朝代：宋

吾母年高绝等伦，痴儿何幸得荣亲。九重锡类真千载，八座承恩只一人。共仰外门流庆远，喜同介弟宠光新。两家盛事人争贺，和气薰为腊里春。
太令人赵氏挽词
作者：楼钥
朝代：宋

令德比鸤鸠，芳年誓柏舟。承平犹有态，旷达了无忧。方奉平反笑，俄成汗漫游。哀荣谁得似，同穴乐哉丘。节悯名惊代，浮光孝绝人。宜生克家子，赖有断机亲。勉使方张虏，终能不帝秦。一杯扶上马，孰不为沾巾。姻娅托三槐，同朝得往来。迎春烦设席，举寿荷携杯。京尹俄遭难，都人亦助哀。琅琅垂绝语，烈妇信高哉。
太令人赵氏挽词·其一
作者：楼钥
朝代：宋
体裁：五言律诗

令德比鸤鸠，芳年誓柏舟。承平犹有态，旷达了无忧。方奉平反笑，俄成汗漫游。哀荣谁得似，同穴乐哉丘。
太令人赵氏挽词·其三
作者：楼钥
朝代：宋

姻娅托三槐，同朝得往来。迎春烦设席，举寿荷携杯。京尹俄遭难，都人亦助哀。琅琅垂绝语，烈妇信高哉。
太令人赵氏挽词·其三
作者：楼钥
朝代：宋

姻娅託三槐，同朝得往来。
迎春烦设席，举寿荷携杯。
京尹俄遭难，都人亦助哀。
琅琅垂绝语，烈妇信高哉。
太令人赵氏挽词·其二
作者：楼钥
朝代：宋

节悯名惊代，浮光孝绝人。宜生克家子，赖有断机亲。勉使方张虏，终能不帝秦。一杯扶上马，孰不为沾巾。
太令人赵氏挽词·其二
作者：楼钥
朝代：宋

节愍名惊代，浮光孝绝人。
宜生克家子，頼有断机亲。
勉使方张虏，终能不帝秦。
一杯扶上马，孰不为沾巾。
太令人轩氏挽词
作者：楼钥
朝代：宋

缘断身先隐，年侵鬓未华。死生犹晓梦，富贵更空花。佛祖亲提印，儿孙竞起家。无因拜灵几，一奠赵州茶。旧说苏无著，夫人亦正宗。毒蛇横在路，栗棘更无踪。萧散超尘界，扶持礼绀容。觉庵谁嗣法，别去德云峰。
太令人轩氏挽词·其一
作者：楼钥
朝代：宋

缘断身先隐，年侵鬓未华。死生犹晓梦，富贵更空花。佛祖亲提印，儿孙竞起家。无因拜灵几，一奠赵州茶。
太令人轩氏挽词·其一
作者：楼钥
朝代：宋

缘断身先隠，年侵鬓未华。
死生犹晓梦，富贵更空花。
佛祖亲提印，儿孙竞起家。
无因拜灵几，一奠赵州茶。
太令人轩氏挽词·其二
作者：楼钥
朝代：宋

旧说苏无着，夫人亦正宗。
毒蛇横在路，栗棘更无踪。
萧散超尘界，扶持礼绀容。
觉庵谁嗣法，别去德云峰。
太令人轩氏挽词·其二
作者：楼钥
朝代：宋

旧说苏无著，夫人亦正宗。毒蛇横在路，栗棘更无踪。萧散超尘界，扶持礼绀容。觉庵谁嗣法，别去德云峰。
太孺人蒋氏挽词
作者：楼钥
朝代：宋

之死靡他志，天乎不谅人。嫠孤蓬在首，艰苦棘成薪。晚福容千指，心空灭六尘。平生贞烈意，终作坐忘身。润屋惟纯俭，居然法度循。松楸先垄下，风月旧湖滨。子妇皆知孝，孙曾亦可人。浦江如可赎，真欲百其身。
太孺人蒋氏挽词·其一
作者：楼钥
朝代：宋
体裁：五言律诗

之死靡他志，天乎不谅人。嫠孤蓬在首，艰苦棘成薪。晚福容千指，心空灭六尘。平生贞烈意，终作坐忘身。
太孺人蒋氏挽词·其二
作者：楼钥
朝代：宋
体裁：五言律诗

润屋惟纯俭，居然法度循。松楸先垄下，风月旧湖滨。子妇皆知孝，孙曾亦可人。浦江如可赎，真欲百其身。
太恭人刘氏挽词
作者：楼钥
朝代：宋

籍甚成天助，薰然蔼妇容。家肥身愈约，福备礼弥恭。上寿九开秩，湛恩四受封。何人纪遗德，女婿正乘龙。卫氏一儿足，他人总不如。一麾欣义檄，千骑拥潘舆。台岳伤归旐，青山满送车。佳城流庆远，旁可万家居。
太恭人刘氏挽词·其一
作者：楼钥
朝代：宋

籍甚成天助，熏然蔼妇容。
家肥身愈约，福备礼弥恭。
上寿九开秩，湛恩四受封。
何人纪遗德，女壻正乘龙。
太恭人刘氏挽词·其一
作者：楼钥
朝代：宋

籍甚成天助，薰然蔼妇容。家肥身愈约，福备礼弥恭。上寿九开秩，湛恩四受封。何人纪遗德，女婿正乘龙。
太恭人刘氏挽词·其二
作者：楼钥
朝代：宋
体裁：五言律诗

卫氏一儿足，他人总不如。一麾欣义檄，千骑拥潘舆。台岳伤归旐，青山满送车。佳城流庆远，旁可万家居。
太淑人叶氏挽词
作者：楼钥
朝代：宋

妇职躬蘋涧，芳年誓柏舟。壸彝全肃睦，梵行极清修。贝叶开空性，神篦豁病眸。飘然指归路，净观日西流。为国生贤子，三迁备母慈。版舆崇色养，从櫜勉论思。戏舞老莱子，平反隽不疑。孝心天罔极，肠断蓼莪诗。
太淑人叶氏挽词·其一
作者：楼钥
朝代：宋

妇职躬苹涧，芳年誓柏舟。
壸彜全肃睦，梵行极清修。
贝叶开空性，神篦豁病眸。
飘然指归路，浄观日西流。
太淑人叶氏挽词·其一
作者：楼钥
朝代：宋

妇职躬蘋涧，芳年誓柏舟。壸彝全肃睦，梵行极清修。贝叶开空性，神篦豁病眸。飘然指归路，净观日西流。
太淑人叶氏挽词·其二
作者：楼钥
朝代：宋
体裁：五言律诗

为国生贤子，三迁备母慈。版舆崇色养，从櫜勉论思。戏舞老莱子，平反隽不疑。孝心天罔极，肠断蓼莪诗。
太淑人管氏挽词
作者：楼钥
朝代：宋
体裁：五言律诗

彤史久不作，谁能有妇功。宁知贵家子，乃有昔人风。钿轴恩何渥，芝庭泽不穷。死生无可憾，况已悟真空。
太湖响石
作者：楼钥
朝代：宋

何处飞来一段云，太湖风急到江城。
云中疑有羣仙过，时听丁东环佩声。
太湖响石
作者：楼钥
朝代：宋

何处飞来一段云，太湖风急到江城。云中疑有群仙过，时听丁东环佩声。
太硕人潘氏挽词
作者：楼钥
朝代：宋

玉映清心着壸彜，闺房宾敬到齐眉。
岂惟山水协高趣，更为国家生好儿。
万口共推诸福备，八旬犹负一年期。
伯仁冬日应肠断，不见堂前举酒时。
太硕人潘氏挽词
作者：楼钥
朝代：宋

玉映清心著壸彝，闺房宾敬到齐眉。岂惟山水协高趣，更为国家生好儿。万口共推诸福备，八旬犹负一年期。伯仁冬日应肠断，不见堂前举酒时。
夫人携家泛湖
作者：楼钥
朝代：宋
体裁：七言律诗

三分春色二分休，始见鱼轩泛綵舟。诸子侍行欢尽日，一翁独坐淡于秋。满斟美酒应同醉，是处名园为少留。阴霭在前雷雨后，特晴此日称君游。
奉口遇雨
作者：楼钥
朝代：宋

七月欲尽八月初，天久不雨暑未徂。
下田焦卷上田槁，愁叹不止田间夫。
呕哑水车日夜响，漕河扬尘成坦途。
喜见此溪深且广，玄云忽起西北隅。
林间槭槭水沤起，两岸人物欢欲呼。
未闻霶霈润龟拆，且使万物聊沾濡。
船窗飘洒疎蓬漏，客意自适凉襟裾。
引身东望云气薄，未知帝城有此无。
传闻今日方奏告，便有响应来斯须。
人家百万苦炎熇，君王斋祷几月余。
君王斋祷几月余，云师雨师其疾驱。
奉口遇雨
作者：楼钥
朝代：宋

七月欲尽八月初，天久不雨暑未徂。下田焦卷上田槁，愁叹不止田间夫。呕哑水车日夜响，漕河扬尘成坦途。喜见此溪深且广，玄云忽起西北隅。林间槭槭水沤起，两岸人物欢欲呼。未闻霶霈润龟拆，且使万物聊沾濡。船窗飘洒疏蓬漏，客意自适凉襟裾。引身东望云气薄，未知帝城有此无。传闻今日方奏告，便有响应来斯须。人家百万苦炎熇，君王斋祷几月馀。君王斋祷几月馀，云师雨师其疾驱。
妙峰亭
作者：楼钥
朝代：宋
体裁：七言绝句

一峰高出白云端，俯瞰天涯千万山。试向冈头转圆石，不知何日到人间。
姚江高风阁
作者：楼钥
朝代：宋

不从文叔作三公，归着羊裘大泽中。
石濑钓台非故地，云山江水自高风。
烟迷宿草古遗恨，树拥危楼新奏功。
僊驭飘飖疑不远，翩然独鹤度寒空。
姚江高风阁
作者：楼钥
朝代：宋

不从文叔作三公，归著羊裘大泽中。石濑钓台非故地，云山江水自高风。烟迷宿草古遗恨，树拥危楼新奏功。仙驭飘飖疑不远，翩然独鹤度寒空。
姜总管挽词
作者：楼钥
朝代：宋

及见开元盛，曾闻正始音。雕虫徒壮岁，冠鹖岂初心。论事风生席，疏恩带锡金。精神空满腹，愁绝病沈沈。富盛俄遭变，艰难却起家。田园新活计，诗礼旧生涯。仙桂应传秀，庭兰更茁芽。真归了无恨，超彻妙莲华。
姜总管挽词·其一
作者：楼钥
朝代：宋
体裁：五言律诗

及见开元盛，曾闻正始音。雕虫徒壮岁，冠鹖岂初心。论事风生席，疏恩带锡金。精神空满腹，愁绝病沈沈。
姜总管挽词·其二
作者：楼钥
朝代：宋
体裁：五言律诗

富盛俄遭变，艰难却起家。田园新活计，诗礼旧生涯。仙桂应传秀，庭兰更茁芽。真归了无恨，超彻妙莲华。
姜秘监挽词
作者：楼钥
朝代：宋

文笔无劳巧剪裁，一时妙斲冠兰台。王杨仕宦曾相接，游夏渊源有自来。治狱心知有阴德，立朝人叹有馀才。功名回施与孙子，公亦何为不豫哉。久闻政绩最淮淝，鄮岭循良亲见之。梓里尚遗前日爱，棠阴还长旧年枝。钓璜方兆非熊卜，曳杖俄兴梁木悲。千里佳城空望断，他时归哭岘山碑。
姜秘监挽词·其一
作者：楼钥
朝代：宋

文笔无劳巧剪裁，一时妙斲冠兰台。王杨仕宦曾相接，游夏渊源有自来。治狱心知有阴德，立朝人叹有馀才。功名回施与孙子，公亦何为不豫哉。
姜秘监挽词·其一
作者：楼钥
朝代：宋

文笔无劳巧剪裁，一时妙斲冠兰台。
王杨仕宦曾相接，游夏渊源有自来。
治狱心知有阴德，立朝人嘆有余才。
功名回施与孙子，公亦何为不豫哉。
姜秘监挽词·其二
作者：楼钥
朝代：宋
体裁：七言律诗

久闻政绩最淮淝，鄮岭循良亲见之。梓里尚遗前日爱，棠阴还长旧年枝。钓璜方兆非熊卜，曳杖俄兴梁木悲。千里佳城空望断，他时归哭岘山碑。
姜钟离挽词
作者：楼钥
朝代：宋

门户期兴起，交朋务琢磨。反身求大学，决意取儒科。赞府声尤著，邻封惠亦多。伤心濠上路，无复听弦歌。别去期三载，伻来痛一书。死生诚大矣，力量果何如。平日真知我，遗言苦问予。作铭虽不愧，回首倍欷歔。
姜钟离挽词·其一
作者：楼钥
朝代：宋

门户期兴起，交朋务琢磨。
反身求大学，决意取儒科。
赞府声尤着，邻封惠亦多。
伤心濠上路，无復听弦歌。
姜钟离挽词·其一
作者：楼钥
朝代：宋

门户期兴起，交朋务琢磨。反身求大学，决意取儒科。赞府声尤著，邻封惠亦多。伤心濠上路，无复听弦歌。
姜钟离挽词·其二
作者：楼钥
朝代：宋

别去期三载，伻来痛一书。
死生诚大矣，力量果何如。
平日真知我，遗言苦问予。
作铭虽不媿，回首倍欷歔。
姜钟离挽词·其二
作者：楼钥
朝代：宋

别去期三载，伻来痛一书。死生诚大矣，力量果何如。平日真知我，遗言苦问予。作铭虽不愧，回首倍欷歔。
娄彦发参政寿诗
作者：楼钥
朝代：宋

青宫册宝盛朝章，玉佩珠旒照日光。
储寀久资三善得，生朝相去半旬强。
五千余卷学尤富，一百省年身更康。
都省先曾同举酒，贡闱最喜又传觞。
易逢皓齿令歌曲，难值严更听警场。
庆事鼎来真可卜，祝公黄髮相虞唐。
娄彦发参政寿诗
作者：楼钥
朝代：宋

青宫册宝盛朝章，玉佩珠旒照日光。储寀久资三善得，生朝相去半旬强。五千馀卷学尤富，一百省年身更康。都省先曾同举酒，贡闱最喜又传觞。易逢皓齿令歌曲，难值严更听警场。庆事鼎来真可卜，祝公黄发相虞唐。
娄忠简公挽词
作者：楼钥
朝代：宋

壮岁志先定，耆年气不衰。治高为县日，名重佐州时。雅望登朝著，忠言彻帝墀。亨途日千里，阔步不容迟。边事衅初开，惟公论不回。深谋比娄敬，极力阻王恢。儿戏何堪用，冰山忽已摧。朝廷始更化，大老盍归来。共政三年久，蜚英四海尊。色词无假借，风裁靡嚣喧。但欲持公道，宁容启幸门。经纶终未究，犹有典刑存。寮寀侍储闱，如公久任稀。载欣商皓起，终惜汉疏归。问字烦参订，谈经赖发挥。一书真总要，星日重光辉。得姓共东楼，同朝两故侯。文编叨二序，诞日颂千秋。老矣俱宜去，公乎不少留。来书墨犹湿，展读泪空流。
娄忠简公挽词·其一
作者：楼钥
朝代：宋

壮岁志先定，耆年气不衰。
治高为县日，名重佐州时。
雅望登朝着，忠言彻帝墀。
亨途日千里，阔步不容迟。
娄忠简公挽词·其一
作者：楼钥
朝代：宋

壮岁志先定，耆年气不衰。治高为县日，名重佐州时。雅望登朝著，忠言彻帝墀。亨途日千里，阔步不容迟。
娄忠简公挽词·其三
作者：楼钥
朝代：宋
体裁：五言律诗

共政三年久，蜚英四海尊。色词无假借，风裁靡嚣喧。但欲持公道，宁容启幸门。经纶终未究，犹有典刑存。
娄忠简公挽词·其二
作者：楼钥
朝代：宋
体裁：五言律诗

边事衅初开，惟公论不回。深谋比娄敬，极力阻王恢。儿戏何堪用，冰山忽已摧。朝廷始更化，大老盍归来。
娄忠简公挽词·其五
作者：楼钥
朝代：宋
体裁：五言律诗

得姓共东楼，同朝两故侯。文编叨二序，诞日颂千秋。老矣俱宜去，公乎不少留。来书墨犹湿，展读泪空流。
娄忠简公挽词·其四
作者：楼钥
朝代：宋

寮寀侍储闱，如公久任稀。载欣商皓起，终惜汉疏归。问字烦参订，谈经赖发挥。一书真总要，星日重光辉。
娄忠简公挽词·其四
作者：楼钥
朝代：宋

寮寀侍储闱，如公久任稀。
载欣商皓起，终惜汉疏归。
问字烦参订，谈经頼发挥。
一书真总要，星日重光辉。
婺女极目亭
作者：楼钥
朝代：宋

危楼雄据郡城东，扫尽秋云快碧空。
目力不容山隔断，诗情长与酒无穷。
先分楼下双溪水，高挹人间万里风。
兴逸不知真近远，五弦声裏送归鸿。
婺女极目亭
作者：楼钥
朝代：宋

危楼雄据郡城东，扫尽秋云快碧空。目力不容山隔断，诗情长与酒无穷。先分楼下双溪水，高挹人间万里风。兴逸不知真近远，五弦声里送归鸿。
子成兄年八十六史子久八十二舅氏八十一会于适斋次韵二绝
作者：楼钥
朝代：宋

堂中三寿喜同时，黄发相逢齿更儿。参坐共谈宣政旧，风流不许后生知。闾里旧游能几人，适斋犹有笔如神。莫言二老升沈异，各现宰官居士身。
子成兄年八十六史子久八十二舅氏八十一会于适斋次韵二绝·其一
作者：楼钥
朝代：宋

堂中三寿喜同时，黄发相逢齿更儿。参坐共谈宣政旧，风流不许后生知。
子成兄年八十六史子久八十二舅氏八十一会于适斋次韵二绝·其一
作者：楼钥
朝代：宋

堂中三寿喜同时，黄髮相逢齿更儿。
参坐共谈宣政旧，风流不许后生知。
子成兄年八十六史子久八十二舅氏八十一会于适斋次韵二绝·其二
作者：楼钥
朝代：宋
体裁：七言绝句

闾里旧游能几人，适斋犹有笔如神。莫言二老升沈异，各现宰官居士身。
子方移守四明见于浙江亭
作者：楼钥
朝代：宋
体裁：七言律诗

春初送别欠诗篇，岁晚还欣受一廛。都骑始闻临浙水，先声久已詟鄞川。里人见说俱延颈，海峤从今定息肩。夜夜故山频入梦，为君端欲买归船。
孙子才挽词
作者：楼钥
朝代：宋
体裁：五言律诗

身后名何用，人亡意愈深。盖棺悲昨梦，挂剑答初心。潜德仍能发，遗言尚可寻。悼元情更切，接陇柏森森。
孝宗皇帝神主自重华宫·至太庙祔庙鼓吹导引曲
作者：楼钥
朝代：宋

吾皇尽孝，宗庙务崇尊。钜典备弥文。巍巍东向开基主，七世祔神孙。追思九闰整乾坤。环宇慕洪恩。从今密迩高宗室，千载事如存。
孺人曾氏挽词
作者：楼钥
朝代：宋

婉嫕应眉寿，天胡弗与龄。
情深孙楚咏，泪尽女挐铭。
苹藻空南涧，芝兰有谢庭。
越山埋璧处，秋雨湿铭旌。
孺人曾氏挽词
作者：楼钥
朝代：宋

婉嫕应眉寿，天胡弗与龄。情深孙楚咏，泪尽女挐铭。蘋藻空南涧，芝兰有谢庭。越山埋璧处，秋雨湿铭旌。
孺人林氏挽词
作者：楼钥
朝代：宋

家世甘泉旧，幽闺有令名。
贤明教陶侃，勤苦佐渊明。
苹涧今何处，鸠桑空復情。
谁知悼亡意，挥涕望佳城。
孺人林氏挽词
作者：楼钥
朝代：宋

家世甘泉旧，幽闺有令名。贤明教陶侃，勤苦佐渊明。蘋涧今何处，鸠桑空复情。谁知悼亡意，挥涕望佳城。
孺人钱氏挽词
作者：楼钥
朝代：宋

家世戟如林，来嫔蔼德音。
功容俱可度，疾疹遽相侵。
已矣空苹涧，谁欤助藁砧。
佳儿随玉折，尤切悼亡心。
孺人钱氏挽词
作者：楼钥
朝代：宋

家世戟如林，来嫔蔼德音。功容俱可度，疾疹遽相侵。已矣空蘋涧，谁欤助藁砧。佳儿随玉折，尤切悼亡心。
孺人陈氏挽词
作者：楼钥
朝代：宋

教子推陶母，相望百代前。诗书经口授，名节诵家传。艺苑高鸿笔，忠言彻细毡。源流知有自，何止父兄贤。令子齐年好，相从识壸彝。萧生结绶日，孟母卜邻时。未下升堂拜，俄闻陟屺悲。天涯致刍束，泪落薤歌辞。
孺人陈氏挽词
作者：楼钥
朝代：宋

追忆宫端旧典刑，三贞况复是难兄。岂惟门户生光彩，直使朝廷列姓名。烟海乘桴谁可夺，天风反火报尤明。虽云弟娣相从去，自有英灵凛若生。
孺人陈氏挽词
作者：楼钥
朝代：宋

追忆宫端旧典刑，三贞况復是难兄。
岂惟门户生光彩，直使朝廷列姓名。
烟海乘桴谁可夺，天风反火报尤明。
虽云弟娣相从去，自有英灵凛若生。
孺人陈氏挽词·其一
作者：楼钥
朝代：宋
体裁：五言律诗

教子推陶母，相望百代前。诗书经口授，名节诵家传。艺苑高鸿笔，忠言彻细毡。源流知有自，何止父兄贤。
孺人陈氏挽词·其二
作者：楼钥
朝代：宋

令子齐年好，相从识壸彜。
萧生结绶日，孟母卜邻时。
未下升堂拜，俄闻陟屺悲。
天涯致刍束，泪落薤歌辞。
孺人陈氏挽词·其二
作者：楼钥
朝代：宋

令子齐年好，相从识壸彝。萧生结绶日，孟母卜邻时。未下升堂拜，俄闻陟屺悲。天涯致刍束，泪落薤歌辞。
宁海刘君挽词
作者：楼钥
朝代：宋
体裁：五言律诗

不识紫芝眉，空传有道碑。义方真可法，闇室肯容欺。未觉山川改，深明昼夜知。薤歌惭不称，冢子素能诗。
宁海骆君挽词
作者：楼钥
朝代：宋
体裁：五言律诗

古易人皆学，惟君志益坚。研朱滴秋露，读简断韦编。空谷甘无用，佳儿尚有传。清风谁得似，竹满卧床前。
它山
作者：楼钥
朝代：宋

素蜺横卧作雷吼，日射细鳞银雪光。安得此身如白鹭，修然终日在梅梁。过尽水禽并野凫，风标惟许一舂锄。可怜久立梅梁上，不为溪光祇为鱼。
它山·其一
作者：楼钥
朝代：宋
体裁：七言绝句

素蜺横卧作雷吼，日射细鳞银雪光。安得此身如白鹭，修然终日在梅梁。
它山·其二
作者：楼钥
朝代：宋

过尽水禽并野凫，风标惟许一舂锄。可怜久立梅梁上，不为溪光祇为鱼。
它山·其二
作者：楼钥
朝代：宋

过尽水禽并野鳬，风标惟许一舂鉏。
可怜久立梅梁上，不为溪光祇为鱼。
它山堰
作者：楼钥
朝代：宋

它山堰头足奇观，百万雷霆声不断。谁把并州快剪刀，平剪波澜成两段。四明山深水源远，众壑会溪长漫汗。滔天狂潦不少留，泻入长江势奔窜。贤哉唐家王长官，欲图永利输长算。想得惨澹经营时，下上山川应饱看。西偏千岭相属联，惟有兹山拥东岸。遂于此地筑横埭，截取众流心自断。斟酌利害不全取，高下参差仅强半。水大十分七入江，徐挹三分供溉灌。支流瀰瀰穿郡城，脉络贯通平且缓。旱时反此水亦足，坐使千年忘旱暵。无穷庙祀报元功，像设森严人敢玩。梅梁夭矫有冥助，大患于今尚能捍。前辈所作多神灵，日月真成赤心贯。后人小智或更易，费尽工夫随破散。河堙盍浚谋不集，堤断河倾流甚悍。富民缩手人受殃，仰望古人重兴叹。老木号风波湛碧，画屏俯仰丹青焕。更须积雨看惊湍，濡足褰裳何足惮。去家不远时一游，短艇垂纶流可乱。八月傥有仙槎来，便欲乘之溯天汉。
它山堰
作者：楼钥
朝代：宋

它山堰头足奇观，百万雷霆声不断。
谁把并州快剪刀，平剪波澜成两段。
四明山深水源远，众壑会溪长漫汗。
滔天狂潦不少留，泻入长江势奔窜。
贤哉唐家王长官，欲图永利输长算。
想得惨澹经营时，下上山川应饱看。
西偏千岭相属联，惟有兹山拥东岸。
遂于此地筑横埭，截取众流心自断。
斟酌利害不全取，高下参差仅强半。
水大十分七入江，徐挹三分供溉灌。
支流瀰瀰穿郡城，脉络贯通平且缓。
旱时反此水亦足，坐使千年忘旱暵。
无穷庙祀报元功，像设森严人敢玩。
梅梁夭矫有冥助，大患于今尚能捍。
前辈所作多神灵，日月真成赤心贯。
后人小智或更易，费尽工夫随破散。
河堙盍浚谋不集，堤断河倾流甚悍。
富民缩手人受殃，仰望古人重兴叹。
老木号风波湛碧，画屏俯仰丹青焕。
更须积雨看惊湍，濡足褰裳何足惮。
去家不远时一游，短艇垂纶流可乱。
八月傥有僊槎来，便欲乘之泝天汉。
宇文枢密借示范宽春山图妙绝一时以诗送还
作者：楼钥
朝代：宋

范生本以宽得名，不学关仝与李成。
笔端自出一机杼，理通神会真其能。
横披小轴屡到眼，颇亦时能辨真贋。
未见弘大如公藏，茂树乔山春烂漫。
此图不是江南山，寒空青嶂疑商颜。
高高下下几佳处，庄家时有茅三间。
桥梁楼观各有趣，一夫驱馿何处去。
安得随入杳霭间，布袜青鞋踏空雾。
近山忽断见遥碧，天涯一望无中极。
胸中丘壑谁测知，铁屋石人惊笔力。
鹅溪六幅高堂空，终日对坐心神融。
看罢为我捲还客，自此归余境梦中。
宇文枢密借示范宽春山图妙绝一时以诗送还
作者：楼钥
朝代：宋

范生本以宽得名，不学关仝与李成。笔端自出一机杼，理通神会真其能。横披小轴屡到眼，颇亦时能辨真赝。未见弘大如公藏，茂树乔山春烂漫。此图不是江南山，寒空青嶂疑商颜。高高下下几佳处，庄家时有茅三间。桥梁楼观各有趣，一夫驱驴何处去。安得随入杳霭间，布袜青鞋踏空雾。近山忽断见遥碧，天涯一望无中极。胸中丘壑谁测知，铁屋石人惊笔力。鹅溪六幅高堂空，终日对坐心神融。看罢为我捲还客，自此归余境梦中。
安人郑氏挽词
作者：楼钥
朝代：宋

勤俭佐家肥，犹齐举案眉。锦封俱被宠，鸾鉴可胜悲。谢砌森群玉，郤林先一枝。木华文隽丽，铭德粲堂碑。
安人郑氏挽词
作者：楼钥
朝代：宋

勤俭佐家肥，犹齐举案眉。
锦封俱被宠，鸾鑑可胜悲。
谢砌森群玉，郄林先一枝。
木华文隽丽，铭德粲堂碑。
安恭皇后挽词
作者：楼钥
朝代：宋

天作周文合，祎褕礼可观。屡陪金辇幸，几奉玉卮欢。吴女簪新柰，梁房掩旧兰。春深蚕事起，谁复上桑坛。郁郁南山路，伤心凤翣红。哀歌凄薤露，秘殿掩椒风。故剑恩虽厚，中珰事已空。但馀彤史笔，内传纪阴功。玉胜标祥兆，祎衣配至尊。柔仪高马邓，盛德迈娀嫄。鸾掖空陈迹，霓轩服厚恩。伤心临七夕，素柰已花繁。图史怀规鉴，篇章妙剪裁。承欢方秘殿，委化已泉台。幽壤湖滨秀，清笳日暮哀。未央当月望，不见翟车来。
安恭皇后挽词·其一
作者：楼钥
朝代：宋

天作周文合，祎褕礼可观。屡陪金辇幸，几奉玉卮欢。吴女簪新柰，梁房掩旧兰。春深蚕事起，谁复上桑坛。
安恭皇后挽词·其一
作者：楼钥
朝代：宋

天作周文合，祎褕礼可观。
屡陪金辇幸，几奉玉巵欢。
吴女簪新柰，梁房掩旧兰。
春深蚕事起，谁復上桑坛。
安恭皇后挽词·其三
作者：楼钥
朝代：宋
体裁：五言律诗

玉胜标祥兆，祎衣配至尊。柔仪高马邓，盛德迈娀嫄。鸾掖空陈迹，霓轩服厚恩。伤心临七夕，素柰已花繁。
安恭皇后挽词·其二
作者：楼钥
朝代：宋

郁郁南山路，伤心凤翣红。哀歌凄薤露，秘殿掩椒风。故剑恩虽厚，中珰事已空。但馀彤史笔，内传纪阴功。
安恭皇后挽词·其二
作者：楼钥
朝代：宋

鬰鬰南山路，伤心凤翣红。
哀歌凄薤露，秘殿掩椒风。
故剑恩虽厚，中珰事已空。
但余彤史笔，内传纪阴功。
安恭皇后挽词·其四
作者：楼钥
朝代：宋
体裁：五言律诗

图史怀规鉴，篇章妙剪裁。承欢方秘殿，委化已泉台。幽壤湖滨秀，清笳日暮哀。未央当月望，不见翟车来。
安行表兄除华文阁直学士奉祠次韵为贺
作者：楼钥
朝代：宋
体裁：七言律诗

屡报银台给事中，忽闻唤渡浙江东。长安幸免手遮日，圆峤莫嗟船引风。廪继真祠身暂逸，班联内阁眷方隆。且归同伴适斋老，便看锋车召此翁。
宋南雄挽词
作者：楼钥
朝代：宋
体裁：五言律诗

二宋久云远，遗风君庶几。才华试文战，政誉蔼王畿。梅岭方腾最，雪溪俄赋归。情亲今已矣，老泪不胜挥。
宜人史氏挽词
作者：楼钥
朝代：宋
体裁：五言律诗

阀阅冠三朝，尊公两珥貂。夫贤能尽礼，家贵肯期骄。教子门风振，澄神性地超。悼亡无可憾，直笔付孙樵。
宜人杨氏挽词
作者：楼钥
朝代：宋

里闬依杨氏，年家托郑门。升堂从壮岁，择婿得贤孙。妇德仪中壸，阴功燕后昆。尤怜吾女子，流涕说慈尊。梦入枌榆社，心游水竹湾。丐归期拜寿，近侍望承颜。一昨闻微恙，宁知竟大还。佳城无路到，夫妇泪俱潸。
宜人杨氏挽词·其一
作者：楼钥
朝代：宋

里闬依杨氏，年家托郑门。升堂从壮岁，择婿得贤孙。妇德仪中壸，阴功燕后昆。尤怜吾女子，流涕说慈尊。
宜人杨氏挽词·其一
作者：楼钥
朝代：宋

里闬依杨氏，年家託郑门。
升堂从壮岁，择壻得贤孙。
妇德仪中壸，阴功燕后昆。
尤怜吾女子，流涕说慈尊。
宜人杨氏挽词·其二
作者：楼钥
朝代：宋
体裁：五言律诗

梦入枌榆社，心游水竹湾。丐归期拜寿，近侍望承颜。一昨闻微恙，宁知竟大还。佳城无路到，夫妇泪俱潸。
宜人闻人氏挽词
作者：楼钥
朝代：宋

四郡歌贤牧，鱼轩从隼旟。
深闺无裏谒，色养谨安舆。
故里称家法，诸郎读父书。
美哉彤史笔，三诵为欷歔。
宜人闻人氏挽词
作者：楼钥
朝代：宋

四郡歌贤牧，鱼轩从隼旟。深闺无里谒，色养谨安舆。故里称家法，诸郎读父书。美哉彤史笔，三诵为欷歔。
客目中次韵
作者：楼钥
朝代：宋

三年此月绮筵开，盛意勤拳不待催。预约行人须已集，先欣数客肯俱来。诗筒才到先赓韵，酒兴方浓莫算杯。更欲秋深穷胜践，邹枚后乘可容陪。花若开时定自开，芳心深靓不容催。主人又有新诗出，佳客应寻旧雨来。楼上已闻香扑鼻，堂前尽放酒盈杯。高烧银烛照花睡，更到更深亦愿陪。
客目中次韵·其一
作者：楼钥
朝代：宋
体裁：七言律诗

三年此月绮筵开，盛意勤拳不待催。预约行人须已集，先欣数客肯俱来。诗筒才到先赓韵，酒兴方浓莫算杯。更欲秋深穷胜践，邹枚后乘可容陪。
客目中次韵·其二
作者：楼钥
朝代：宋
体裁：七言律诗

花若开时定自开，芳心深靓不容催。主人又有新诗出，佳客应寻旧雨来。楼上已闻香扑鼻，堂前尽放酒盈杯。高烧银烛照花睡，更到更深亦愿陪。
客省听燕乐
作者：楼钥
朝代：宋
体裁：七言绝句

晓入金门拜紫宸，门前错立士如云。未容密侍君王宴，祇许钧天隔殿闻。
宿仙居民家
作者：楼钥
朝代：宋
体裁：七言绝句

投暝人家欲睡时，雨声不断水平池。回头已过三江渡，醉看车中总不知。
宿佛日山
作者：楼钥
朝代：宋

平生临平山，知诵藕花句。
轻帆几来往，山色澹如故。
宁知千万峯，中间着佳趣。
萧萧苍髯翁，为指花城路。
我来春正浓，天寒日将暮。
云深钟呗鸣，自喜得胜具。
缅怀玉局僊，老笔扫朝雾。
玉槊俨相持，珠旒竟何所。
惟余渥洼水，苍龙角牙露。
人间翻覆手，烈日变烟雨。
俗子眩炎凉，三四错赋芋。
道人笑视之，万化随所遇。
深坐十笏地，一息了千虑。
箇中谁得知，幽鸟背人去。
宿佛日山
作者：楼钥
朝代：宋

平生临平山，知诵藕花句。轻帆几来往，山色澹如故。宁知千万峰，中间著佳趣。萧萧苍髯翁，为指花城路。我来春正浓，天寒日将暮。云深钟呗鸣，自喜得胜具。缅怀玉局仙，老笔扫朝雾。玉槊俨相持，珠旒竟何所。惟馀渥洼水，苍龙角牙露。人间翻覆手，烈日变烟雨。俗子眩炎凉，三四错赋芋。道人笑视之，万化随所遇。深坐十笏地，一息了千虑。个中谁得知，幽鸟背人去。
宿登山
作者：楼钥
朝代：宋

竹舆来访小梅山，山在空濛紫翠间。岚雾满林朝漠漠，溪声和雨夜潺潺。峰头丹井随潮信，松下禅房旧祖关。谁是无生谁不死，晨钟未响梦先还。
宿登山
作者：楼钥
朝代：宋

竹舆来访小梅山，山在空蒙紫翠间。
岚雾满林朝漠漠，溪声和雨夜潺潺。
峰头丹井随潮信，松下禅房旧祖关。
谁是无生谁不死，晨钟未响梦先还。
宿育王山涵秋
作者：楼钥
朝代：宋
体裁：七言律诗

清秋来此宿涵秋，雨后山泉自在流。夜暗寒声锵玉佩，灯明清影粲珠旒。枕流正自怜孙楚，洗耳何须效许由。我亦暂来专一壑，倚栏耽玩不知休。
寄叔韶弟
作者：楼钥
朝代：宋
体裁：七言律诗

阿连试邑有成规，谁谓云间不可为。能使镬汤偏衮处，直如官府太平时。容容非欲后多福，赫赫何如去见思。子路当年曾请益，更须无倦以终之。
寄管叔仪通判并同官
作者：楼钥
朝代：宋

执别僧房日未斜，别离愁绪满天涯。
清宵已落柔桑叶，小雨顿开荞麦花。
醉裏不知身是客，酒阑无奈客思家。
凭谁寄语三夫子，归路还须好句夸。
寄管叔仪通判并同官
作者：楼钥
朝代：宋

执别僧房日未斜，别离愁绪满天涯。清宵已落柔桑叶，小雨顿开荞麦花。醉里不知身是客，酒阑无奈客思家。凭谁寄语三夫子，归路还须好句誇。